text:
भागलपुर। सिल्क सिटी भागलपुर क लेल रविदिन किछु खास रहल। एयरपोर्ट पर एक संग कईटा एयरप्लेन कए लैंड करैत देख आम लोक कए किछु पल क लेल लागल जे शायद भागलपुर मे हवाई सेवा चालू भ गेल अछि। मुदा आकाश मे इ गहमा गहमी एकटा निजी कार्यक्रम कए ल कए छल। एहन माहौल शहर पहिनो देखने छल मुदा ओ जमाना जमींदारीक छल, राजा महाराजाक छल। लोकतात्रिंक व्यवस्था मे एहन माहौल शहर नहि देखने छल ताहि लेल इ महाराजी आयोजन देख स्तब्ध छल। रविदिन कई साल स खामोश रहैवाला भागलपुर एयरपोर्ट गोड्डा क भाजपा सांसद निशिकांत दुबे क घर मे आयोजित उपनयन समारोह मे शरीक हेबा लेल राजनेता स लकए सिने स्टार क विमान स व्यस्त रहल। चिलचिलाइत रौद क बावजूद एक स एक जहाज क स्वागत मे सांसद दिस स पाहुनक स्वागत मे लोक ठार छल।
दीपप्रभा सिनेमा हॉल क लग मे स्थित गोड्डा के भाजपा सांसद निशिकांत दुबे क घर मे कैल गेल सजाबट सेहो देखबा योग्य छल। समारोह मे झारखंड क मुख्यमंत्री अर्जुन मुंडा क अलावा भाजपा क पूर्व राष्ट्रीय अध्यक्ष राजनाथ सिंह, वरिष्ठ पत्रकार प्रभु चावला, राज्यसभा सांसद बलवीर पुंज, जयप्रकाश सिंह, सिने स्टार सह सांसद शत्रुघ्न सिन्हा, पत्रकार दीपक चौरसिया, भाजपा नेता राजीव प्रताप रूढ़ी, देश क पैघ उद्योगपति प्रशांत रूइया, स्थानीय सांसद शाहनवाज हुसैन सहित अन्य वीआईपी लोक, विधायक आ अधिकारी स उपनयन समारोह क आकर्षण काफी बढि गेल छल। आम आदमी लेल इ समारोह इ उम्मीद जगा देलक जे शहर मे एहन आओर आयोजन स पैघ लोकक आवाजाही बढत आ एक न एक दिन आम आदमी सेहो भागलपुर हवाई अडडा पर कोनो यात्री विमान स उतरबाक सपना साकार करि सकत।
भागलपुर क आसमान भरल जहाज स
भागलपुर। सिल्क सिटी भागलपुर क लेल रविदिन किछु खास रहल। एयरपोर्ट पर एक संग कईटा एयरप्लेन कए लैंड करैत देख आम लोक कए किछु पल क लेल लागल जे शायद भागलपुर मे हवाई सेवा चालू भ गेल अछि। मुदा आकाश मे इ गहमा गहमी एकटा निजी कार्यक्रम कए ल कए छल। एहन माहौल शहर पहिनो देखने छल मुदा ओ जमाना जमींदारीक छल, राजा महाराजाक छल। लोकतात्रिंक व्यवस्था मे एहन माहौल शहर नहि देखने छल ताहि लेल इ महाराजी आयोजन देख स्तब्ध छल। रविदिन कई साल स खामोश रहैवाला भागलपुर एयरपोर्ट गोड्डा क भाजपा सांसद निशिकांत दुबे क घर मे आयोजित उपनयन समारोह मे शरीक हेबा लेल राजनेता स लकए सिने स्टार क विमान स व्यस्त रहल। चिलचिलाइत रौद क बावजूद एक स एक जहाज क स्वागत मे सांसद दिस स पाहुनक स्वागत मे लोक ठार छल।


c: text/html

text: चैत–१ गते,आपसमे विभिन्न रंग आा अबिर लगाक शुभकामना आ सद्भाव साटासाट कऽ मनाओलऽजायबला होरी अर्थात फागुपावनि सोमदिन जनकपुर सहित तराईअक विभिन्न क्षेत्रमे मनाओलगेलअछि । सोमदिन भिन्सरेसँ तराईमे बसोबास करबलासभ एकआपसमे रङ आ अबीर लगाक खुशीयाली साटासाट कर्वाक क्रम भिन्सरेसँ सुरु भेलछल । बसन्त ऋतु आगमनके उल्लाससँगे फागुन महिनामे मनाओलऽजायबला अय पावनिमे एक आपसमे रंग लगएवाक चलन रहलअछि । होरीके अवसरमे जनकपुरक कपिलेश्वरमे जोगीरासभ फगुवा गीत गाविक होरी मनौनेअछि । जनकपुरमे पहिनेके तुलनामे अय वर्ष होरी खेल्वाक तरीका एकदमे निक भेल बताओलगेलअछि ।

robotstxt: allowed

filter: keep


text:
नयी दिल्ली । अखिल भारतीय मिथिला संघ अपन 48 म आयोजन में पहिल मैथिली निर्देशक सी परमानंद आ एहि साल साहित्य अकादमी स पुरस्कृत लेखिका सैफालिका वर्मा समेत किछु आओर गोटे कए मिथिला विभूति सम्मान देलक अछि। दिल्ली मे मिथिला क सांस्कृतिक विरासत, धरोहर, कला आ भाषा क झंडा उठेनिहार एहि संस्था क पुरस्कार सूची एहि बेर सेहो विवाद स अछूत नहि रहल। एहि साल सेहो मैथिली नाटक कए न केवल दिल्ली बल्कि समस्त देश मे शिखर पर पहुंचा देनिहार प्रकाश झा आ मैथिली पत्रकारिता लेल पाथर पर दुइब साबित भेल मिथिला आवाज क सीइओ अजित आजाद क नाम सूची मे नहि देखायल। जहां धरि परमांनद जीक सवाल अछि त एहि संस्था कए सी परमांनद कए मिथिला विभूति मानबा मे 48 साल लागि गेल, जखनकि मैथिली फिल्म पिछला साल अपन 50म वर्षगांठ मनेलक अछि। सैफालिका वर्मा कए सेहो इ पुरस्कार देरी स भेटल। कतहु नहि कतहु साहित्य अकादमी स पुरस्कृत भेलाक बाद हुनका इ पुरस्कार देबाक संस्था क मजबूरी छल।
कर्यक्रम क शुरुआत बुद्धिनाथ झा क मंच संचालन स भेल, जाहि मे ओ अपन अद्भुत कविता शैली स दर्शक कए मंत्रमुग्ध क देलथि। तेकर बाद रंजना झाक गौसाउनि गीत जय जय भैरवी क गायन भेल। गीतक बाद मंच पर मुख्य अतिथि सब मंचासीन भेलथि। मुख्य अतिथि आ कर्यक्रम उद्घाटनकर्ता छलथि पद्मश्री डा. गजेन्द्र नारायण सिंह। हिनका संग मंच पर मौजूद छलाह महाबल मिश्रा (संसद, पश्चिमी दिल्ली), अनिल कुमार शर्मा (सीएमडी,आम्रपाली ग्रुप), डा. एससीएल गुप्ता (विधयाक, संगम विहार) आ डॉ जगन्नाथ मिश्र क जेठपुत्र संजीव मिश्रा। कार्यक्रम मे रश्मि रानी क स्वागत गीत ‘मंगलमय दिन आजू हे पाहून छथि आयल’ दर्शक आ अतिथि क मोन जीत लेलक।
कर्यक्रम क स्वागताध्यक्ष जगन्नाथ मिश्र क पुत्र श्री संजीव मिश्रा कहला जे इतिहास भविष्य नहि देखबैत अछि, अपितु वर्तमान भविष्यक नींव रखैत छथि। श्री मिश्र क इ कथन कतहु नहि कतहु ओहन लोक कए बचेबा लेल छल जे मैथिली क वर्तमान हालात लेल इतिहास मे दोषी अछि। श्री मिश्र अपन भाषण मे मैथिली संस्कृति पर सेहो चोट केलथि आ अंतरजातीय विवाह कए समर्थन केलथि। श्री मिश्र कहला जे मिथिलाक लोक कए आब विवाह लेल जातिक बंधन तोडबाक चाही आ बहुजातीय विवाह कए स्वीकार करबाक चाही। श्री मिश्र स ठीक उलट विचार डा गजेन्द्र नारायण सिंह क छल। श्री सिंह कहला जे आधुनिकताक मतलब मिथिला क संस्कार स हटब नहि भ सकैत अछि। ओ कहलथि जे देसिल बयना सब जन मिठ्ठा। ओ कहलथि जे गीतकार सब अपन गीत मे मैथिली क सुगंध कए बचा कए राखू। एकरा आधुनिकता क रंग मे नहि रांगल जाए। ओ कहलथि जे आधुनिकता क मतलब इ नहि होयत अछि जे हम अपन पहचान मिटा दी। सांसद महाबल मिश्रा कहलथि जे पाग मिथिला क पहचान अछि एकरा कोनो नन मैथिल क माथ पर नहि देल जाए। एससीएल गुप्ता कहलथि जे दिल्ली मिथिलांचल क बिना अधूरा अछि। दिल्ली क रफी मार्ग स्थित मावलंकर सभागार आयोजित एहि समारोह मे मिथिला क मशहूर कलाकारक गायन आ नृत्य क दर्शक लोकनि आनंद उठेलनि। ओना करीब दू घंटा तक भाषण आ पुरस्कार वितरण क कार्यक्रम चलबा स क्षुब्ध दर्शन सांस्कृतिक कार्यक्रम क दौरान सभागार स चलि गेल छलाह। कार्यक्रम क अंत विकाश झा, धनिक लाल मंडल आदि क गीत स भेल। पूरा कार्यक्रम मे एक दिस जतए संगीत पक्ष आ नृत्य पक्ष मजबूत छल ओतहि साउंड क झंकार दर्शक कए कर्णकटु लागल। मिथिलेश क कोरियोग्राफी मे भेल नृत्य पर दर्शक खूब थोपड़ी बजेलक। कुल मिला कए दर्शक क भरपूर मनोरंजन भेल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
प्रकाश झा
ग्राम+पो.- कठरा, भाया-पुटाई, थाना- मनीगाछी, दरभंगा, बिहार (भारत)
हमर मिथिलाक दर्शन
मैथिल छी हम, मैथिली बजबामे अछि कोन लाज
देश हो वा परदेश ज्यो हम करै छी ओऽ तऽ काज
मिथिला के याद करबैछ सदिखन, विद्यापतिजी माथपर शोभैत पाग।
हमरा लोकनिक पिता जनक, बहिन सीता, बहनोइ छथि राम
कमला-कोशी अछि चरण जकर पखारैत ओ अछि हमर मिथिला धाम।
मैथिल कवि लोकनिक पोथीमे पढ़ैत रहैत छी जे खिस्सा
मनमे उठैत रहैत अछि जिज्ञासा जे आओर कतेक बाकी अछि
प्रशंसा
कोइलिक कु-कू राग सुनि मोन म मारऽ...लगैत अछि टीस
तखने किछु काल बाद नम्र हृदय सऽ निकलैत अछि गोसाउनिक गीत
विद्यापति, मण्डन, अयाची आ मैथिलपुत्र प्रदीप
हिनकर लोकनिक सुन्दर लेखन पढ़ि मोनमे जड़ैत अछि शब्दक दीप
एहि मातृभूमिपर पान, मखान, खराम कऽ अछि एकटा इतिहास
बाढ़-बोन के आड़ि-धुरपर बैस, नीक लगैछ मड़ुआ रोटी- सागक स्वाद।
चहु ओर हरियाली, घर फूसक, लच-लच करैत ओऽ खरहीक
टाट।
भोरे सुइत-उठि कए बाधमे सुन्दर लगैत अछि शीतल घास।
घरक चारपर कुम्हर, कदीमा आओर सजमनिक अछि लत्ती
पसरल
नजरि नञि लागए कोनो डैनियाहीके, ताहि लऽ एकटा खापैड़मे कारी-चून लेपल राखल।
पछबाड़ि कातक बारीमे राखल एकटा कटही गाड़ी पुरान
बाबू-कक्का चौकपर बैसल, बाबा धेने छथि दलान।
आब कतेक हम विवरण करबए, शब्दसँ अछि ठेक भरल
मिथिलांचलमे मैथिली भाषाक लेल छी हम मैथिल भिड़ल
मिथिला चित्रकला एखनो धरि केने अछि राज देश-विदेश
संगहि प्रकाशझाक ई प्रस्तुति पढ़ि बुझबइ एकटा छोट सनेस।


text:
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Tuesday, 28 February 2012
एकटा सुक्खल गद्यक खोज मे
माटि सँ माटि
पसेना सँ पसेना
आ तहिना पैसा सँ पैसा निकलि रहल
देश ओतबे टा
संवृद्धिक समाचारक बीच
ह्रदय छोट सँ छोट होइत
गाड़ी सँ गाड़ी
आ गरीबी गरीबी के जनमाबैत
गहिर रंग आ
मझोलगर दरिद्रा
हजारों लाखों क खूने मे मिलल
जखन परिवर्तन देवी घोघट ओढ़ने छथिन
आ क्रांतिकुमारी हफीमाइल
दोस तोरा की बूझाइ छओ
देश दुनिया चुटकुला मसकी
गप्प गीत गजले तक रहतइ
जमानाक सब बुधिज्ञान
समस्यापूर्तिए तक सिमटि के
कालिदास आ विद्यापति
की बुझौएल बुझेता
या एकटा एहन सुक्खल गद्य
जेकरा चाही बस एकटा सलाईक काठी
Monday, 27 February 2012
तीन पीढ़ी एक साथ
अपन तीन सलिया पोता के
एक बीत क छौड़ा
रंगबिरही बात
कखनो ए0बी0सी0डी0
'क' से कबूतर ,'क' से कात
एक दू तीन चारि
देलकइ किताब फाडि़
आ माए ,बाप दूनू प्रशंसा मे लागल
आ बच्चा अपन सब विद्या क बाहर करैत
पूरा घमासान
देखबइ देखाबइ आ देखइ लेल
तीन पीढ़ी
पूरा लहूलुहान
तावते बौआ पेंट मे से निकालि
कर' लागलइ सुसु
माए जस्टिफिकेशन दैत कहइ छथिन्ह
ओछाइन पर त' कखनो करिते नइ छैक
एमहर बौआ सुसु सँ चित्रकारी करए लागला
बौआ बनब' चाहैत छइ
'क' से कबूतर
मुदा बनि जाइ छैक
अबूझ जटिल बहुव्यंजनीय
आधुनिक कोनो चित्र
माए आबिते पीठ पर
दे दनादन धम धम
बचबैत बा अपन पोता के
आहा आहा च'च'च'
बच्चा 'क' से कुत्ती कहैत
तीनू पीढ़ी लागल छैक अपन अपन काज मे ।
Sunday, 26 February 2012
अहाँ बिनु
अहाँ केहन छी
तकर कोनो खबरि नै
अहाँ आएब कहिया
तेकर कोनो तिथि नै....
हम एतय बताह भेल छी
जिनगी हमर निराश लगैया
बिनु अहाँ हमर जिनाई
हमरा व्यर्थ बूझि परैया...
अहाँ आउ जल्दी आउ
आब विलम्ब करू जूनि
देखू! हम अहाँक बाट में
अपन नयन ओछेने छी....
पल-पल हर एक पल
हम अहाँ के याद करी
जखन हम एकसरि रही
अहाँक छवि नयन में निहारी...
एकटा कथा जनै छी ?
हम अहीं सँ प्रेम करै छी
सपनहु में हम
दोसर के नहि देखैत छी....
हम जनै छी
अहाँ के हमर ई कथा
मिथ्या बुझाइत होएत
सएह सोचि होईया व्यथा...
मुदा, एक कथा सच थिक-
हमर प्रेम
हम अहाँ सँ बहुत प्रेम करैत छी
बहुत- बहुत प्रेम...............
:Ganesh Kumar Jha "BAWRA"
GUWAHATI
Saturday, 25 February 2012
दुमका मे झुमकाक बहाने किछु गपशप (बूझू जे खलिहर छी)
दुमका ,काशी ,बलियाक चर्चा अछि ,जइ मे नायिका क्रमश: झुमका ,कनबाली आ ठोरक लाली आ नथिया बिसरि जाइत छैक या हेरा जाइत छैक ।या त' नायिका अल्हड़ छैक ,जकर अपन समान सब पर कोनो नियंत्रण नइ ,वा ओकर चालि मे किछु छिनरपन सन छैक ,जे जत' जाइत छैक ,किछु ने किछु छोडि़ते रहैत छैक ।ई समान सब या त' कोनो अनजान जगह पर बिसरैत छैक वा नायकक ओइ ठाम ।नायक कोनो समाजिक प्रकृतिक नायक नइ छैक ,बल्कि एहन नायक जेकरा सॅं छीना झपटी मे नायिका अपन गहना सब हेरा लैत छैक या मिलनक ठाम पर कोनो अवांछित व्यक्ति क ' एलाक उपरांत ओ भागि जाइत छैक ।'बरामद' शब्द एहन छैक ,जेना पुलिस पंचनामाक बाद कोनो समान जब्त केने होए वा समाजक लंठ तत्व आगू बढि़ के कोनो सनसनीखेज़ प्रकाशन केने हो ।
डा0 शशिधर कुमर सेहो कहला जे ऐ मे छिनरपनक कार्यभाग बेशी छैक ।
पाठकगण ईहो जान' चाहैत छथिन्ह जे की दुमका शहर झुमकाक लेल प्रसिद्ध अछि या दुमका मे केवल झुमका चोर सब रहैत अछि या कवि दुमका आ झुमकाक शब्दांत मे स्थित 'का' पर मुग्ध होइत सब किछु बिसरि गेलखिन ।तहिना बाबा विश्वनाथक नगरी काशीक सम्बन्ध कनवालीक निर्माण ,उपयोग आदि सँ किछु अछि वा कवि काशी आ कनवालीक 'क'के जोड़ए मे रीझैत आन चीज बिसरि जाइत छथिन्ह । आ देखियौ ने नायिका क नथिया कत' बरामद भेलइ त' बलिया मे ।जेना ओ नायिका नइ भेलइ ,कोनो महीस या आओर मोटगर चीज भ' गेलइ जेकर सूक्ष्मांश सब उडि़ उडि़ के भारत भ्रमण क' रहल हो । आ नायिको केहन पेटगरि आ मोटपसम जे बलियाक प्रसिद्ध लिट्टीचोखा लेल अपन नथिया तक द' दैत हो ।कहीं एहियो ठाम 'या'क मिलबैक लेल कविक आकुलते त' जिम्मेवार नइ अछि ।हमरा पूरा विश्वास भ' गेल जे भाव आ विचार दोयम ,सबसँ मुख्य अनुप्रास देवी आ तुक ग्रह ।आ कविक प्रवृत्ति धार्मिक ,ऐ पूजनीय सबकें फूल देने बिना ओ कत' जा सकैत छथि ।
गीतकार छथिन्ह त' भावुक हेवे करथिन्ह ,आ अपन अनुभव ,रसगर वा सुखल ,जे होए ,देवे करथिन्ह ,मुदा अन्विति के कोन ठाम छुपा के राखथिन्ह ।पहिल स्टैंजा मे अल्हड़पन वा छिनरपन आ दोसर मे पूजाक भाव ।आब धुन जत्ते टांसगर होए ,शब्द पर ध्यान देलाक बाद कने मून केनादिन त' करबे करत ।
भाय गोपाल जी झा कहैत छथिन्ह जे शायद ओ (नायिका)मिथिलाक नइ अछि ,किएक जे पहिल स्टैंजा मे चिहिनत शहर दुमका ,काशी आ बलिया मिथिलाक भूगोल मे नइ अछि ।बात सही अछि भाय ,मुदा मैथिल जनाना त' कतओ भ' सकैत छथि आ ओहुना कोनो नीक वा अधलाह बात कोनो भौगोलिक ,जातीय ,नस्ली संस्कार सँ अनिवार्यत: जुड़ल या हटल नइ रहैत अछि ,ओहुना ई त' कविते अछि तें हमरा ओइ या कोनो नायिकाक स्वभाव आ संगे कविताक स्वभाव पर चर्चा करबाक अछि ।ई काव्य सत्य अछि जीवन सत्य नइ ।
ओना हमर कनियां कहैत छथिन्ह जे अहां कनेक घसकि गेलियइ ।बूझू त' गीत के विषय मे कतओ एना ओना सोचल जाइ ।हम कहलिएन जे कविता मे दुमका ,काशी क बदले भरपुरा ,प्रयाग किएक नइ छइ ।पत्नी कहलखिन 'कवि क मून'
मतलब ,की ओकरा जे मून हेतइ से लिखतइ ?
कनियां कहलखिन अहां जे एते बेकल छी ,से लोक ओहिना कैसेट खरीद खरीद के सुनलक ।इसकूल मे ,अस्पताल मे ,कार्यालय मे फूटबॉल मैदान मे लोक अपन काज बिसरि नथिया ढ़ूरहैत रहल
हम कहलियइ अइ मे दुमका ,काशी शहरक योगदान कम स्वर्गीय हेमकांत जी क गला ,धुन आ सिनेहक योगदान बेसी छैक ।
आ गीत मे लिय' ने 'मुंह हिनक पूरनिमाक चंदा' ई कोन नव बात ।
पत्नी कहलखिन 'तखन की मुंह साइकिलक चक्का सन हेतइ'? आ नव बात हरदम भेनए जरूरी छैक ?
हम कहलिएन 'त' कविते लिखनइ हरदम जरूरी छैक की '?
हमरा लागल जे आब बात बढि़के रहत ,हम तुरत चुप भ' गेलउं जेना नव कवि संपादक वा आलोचकक बात सुनि भ' जाइत छैक ।ई चुप्पी तर्कक नइ भविष्यक छल ।
Tuesday, 21 February 2012
अंतर्राष्ट्रीय मातृभाषा दिवस
एके शब्द के जानू
ओकरा सम्यक् रूप मे जानू
उचित स्थान(ठाम) पर ओकरा राखू
यदि एतबे क' पाबी
तखन ऐ लोक आ परलोक
दूनू ठाम अहांक सभ मनोकामना पूर्ण होयत(पतंजलि)
एक: शब्द: सम्यक् जात:
सुप्रयुक्त: स्वर्ग लोके च कामधुक् भवति:
आ भगवती मिथिला आ मैथिली के फंचारि ,डपोरशंख,कूपमंडूकत्व आ आत्मश्लाघा सँ दूर करथु आ अपनो ठाम नव विचार ,नव साहित्य ,नवदर्शन क जय जय हो ।मैथिली भाषा साहित्ये नइ समाजशास्त्र ,इतिहास ,राजनीति ,विज्ञान आ दर्शनक भाषा बनए ।
अंर्तराष्ट्रीय मातृभाषा दिवसक शुभकामना ।
Saturday, 11 February 2012
लछमी आ दरिदरा
लछमी क मुंह छूछून रहनि
दरिद्राक श्रृंगार बढ़ैत रहल
लछमी के चढ़ल जल फूल तिलक
मोने अमूने पूजा चलैत रहल
मुदा प्रसन्न होइत गेली दरिद्रा
लछमी कहियो सरिया के नइ एली
आ दरिदरा संगे रहली
अभ्यागत अतिथिक अशेष व्युत्पत्तिक संग
पूजाक प्रत्येक अध्यायक संग लछमी क आभा मंद होइत गेल
आ दरिदरा मुस्कुराइत रहली नवसारि जँका
सब तरहक बातचित
हँसी मजाक
गीत नाद चलैत रहल
नवसारि कोनो मर्यादा नइ राखली
एकटा प्रलम्ब अंतर्धानक बाद
'आब कतेक स्वागत करी
कोनो आर घर नइ देखलहो
जे खानदानक संग हमरे बथेलहो ?'
Tuesday, 7 February 2012
कवि ,कविता आ प्रतिभा
काव्य हेतु वा काव्य प्रेरणा क लेल संस्कृत विद्वान प्राय: तीन तत्वक संयोग पर बल दैत छथिन्ह । प्रतिभा ,व्युत्पत्ति आ अभ्यास ।ऐ तीनू मे प्रतिभा सर्वोपरि छैक । 'ध्वन्यालोचन 'मे प्रतिभाक लेल एकटा अन्य शब्दक प्रयोग सेहो भेल छैक ।ई शब्द छैक 'शक्ति' ।आचार्य अभिनवगुप्त काव्य सृजन मे तीनू तत्वक तुलनात्मक विवेचन करैत प्रतिभा के निर्णायक मानैत छथिन्ह आ व्युत्पत्ति के प्रतिभे क एकटा रूप मानैत छथिन्ह ।हुनका विचारे प्रतिभे शक्ति थिक ।ऐ विचार के संस्कृत काव्यशास्त्र मे व्यापक समर्थन भेटल ।पंडितराज जगन्नाथ अन्य दूनू तत्व के चर्चा योग्य तक नइ मानैत छथिन्ह ।
'तस्यं च कारणं कविगता केवला प्रतिभा ' ऐ प्रकारे मात्र कविगत प्रतिभा एकमात्र काव्यक प्रधान हेतु छैक । प्रतिभा समस्त संस्कृत काव्य शास्त्र आ विशेषत: रसशास्त्रीगणक मध्य प्रधान हेतुक रूप मे स्वीकार्य अछि ,वामन तक प्रतिभे मे कवित्वक बीज देखैत छथिन्ह ।
'कवित्व बीजं प्रतिभानम् '
परवर्तीकाव्यशास्त्र मे 'प्रतिभा' के काव्यसृजनक आद्याशक्ति मानल गेलइ ,जकरा अभाव मे श्रेष्ठ सृजनक कल्पना संभव नइ ।एतबे नइ अभिनवगुप्त प्रतिभा क संग 'स्वतंत्र'शक्तिक उल्लेख 'घटकर्परकुलक विवृति' मे करैत छथिन्ह आ एकर साहित्यिक भूमिकाक विश्लेषण करैत मानैत छथिन्ह कि मात्र ऐ शक्तिक प्रतापे कालिदासकाव्य मे सर्जन सम्बन्धी नियमक अतिक्रमण सुभग भाव मे परिवर्तित होइत छैक । 'महार्थ मंजरी ' मे 'भाषा शक्ति'क महत्वक प्रतिष्ठा करैत महेश्वरानंद 'भाषा' के सृष्टिक पंचतत्वक प्रमुख तत्व मानैत एकरा 'प्रतिभा' ,स्वातंत्रय आ 'चित् शक्ति'क पर्याय मानैत छथिन्ह ।
'ध्वन्यालोचन' मे 'परा प्रतिभा'क नामे जइ 'चिन्मयी शक्ति'क विवेचन भेलइ ,ओ 'परमानंद रूप परा' आ 'काव्योत्सभूत प्रतिभा' क सामंजस्य छैक ।ई 'परा प्रतिभा ' विष्वक समस्त पदार्थक वैचित्र्य के अंतर्भुक्त करैत छैक आ ओकरा मे पश्यन्ती ,मध्यमा ,बैरवरी आदि वाक् शक्ति सेहो रहैत छैक ।हुनका विचारे प्रतिभे 'प्रातिभज्ञान' थिक ।ई अतीन्दिय थिक आ बुद्धिक सीमा सँ बाहर ,किएक त' बुद्धि मे एकटा जड़ता होइत छैक । ,जखन कि प्रतिभा आ 'ज्ञेय विषय ' मे अभेद छैक ।ई बुद्धि सँ भिन्न 'स्वयं चित्त' वा संविदक पर्याय थिक ।प्रतिभा संपन्न व्यक्ति 'विवेक'क द्वारा 'शद्ध विद्य 'क उच्चतम भूमिका पर पहुंच जाइत छैक । ध्वनिकार प्रतिभा के शिव पार्वतीक साक्षात रूप मानिके वंदना केने छथि । प्रातिभ शिवा मे एहन उन्मीलन शक्ति होइत छैक ,जाहि सँ क्षणे मे विश्व उन्मीलित भ' जाइत छैक ।
आचार्य राजशेखर प्रतिभाक दू भेद करैत छथिन्ह 1कारयित्री
2 भावयित्री
पहिल सृजनक प्रतिभा थिक आ दोसर पाठक ,दर्शक ,रसज्ञ,सामाजिकक ,सह्रदयक प्रतिभा ,जाहि सँ ओ काव्यार्थ के ग्रहण करैत छैक ।
किछु विद्वान प्रज्ञाक माध्यमे प्रतिभा के देखैत छथिन्ह ।प्रतिभाक तीन टा रूप छैक 1स्मृति 2मति 3प्रज्ञा ।इएह तीनू परंपरा(अतीत) ,वर्तमान आ अनागत(भविष्य)के विषय मे संकेत दैत छैक ।विद्याधर चक्रवर्ती 'प्रज्ञा' के 'त्रैकालिकी' घोषित करैत छथिन्ह ।तीनू काल मे नूतनताक उन्मेष शालिनी प्रज्ञे प्रतिभा थिक ' ज्ञेया प्रज्ञा त्रैकालिकीमता ' ।
प्रतिभाक काज आ स्वरूप पर संस्कृत मे बहुत रास विचार विमर्श भेल छैक ।भट्टतौत महराज कहैत छथिन्ह 'प्रज्ञा नवनमोन्मेष शालिनी प्रतिभा मत:'(काव्य कौतुक)स्पष्ट छैक प्रतिभा नवनवोन्मेषक हेतु । दूनू एके ठाम रहैत छैक ।प्रतिभा अछि तखने नवनमोन्मेष संभव अन्यथा पुरनका रस्ता पर चलबाक आग्रह कवि के बान्हि सकैत छैक ।
तहिना अभिनवगुप्त प्रतिभा ओतइ देखैत छथिन्ह ,जत' अपूर्व वस्तुक निर्माणक क्षमता होए(प्रतिभा अपूर्व वस्तु निर्माणक्षमा प्रज्ञा)
एकठाम ओ प्रतिभाक दर्शन ओतए करैत छथिन्ह जत' नवका विषयक संभावना होए (प्रतिभान वर्णनीय वस्तुविषयनूतनोल्लेख शालित्वम ) ।'काव्यमीमांसा' मे राजशेखर प्रतिभा के चित्रणक उपकरण जुटबइ वला भावलीन करए वला आ सौंदर्यानुभूति प्रदान करए वला मानैत छथिन्ह ।
'
या शब्दग्राममर्थसार्थमलंकारतंत्रमुक्तिमार्गमत्यदपि तथा विधमधिह्रदयं सपति सां प्रतिभा ।'
संस्कृत काव्यशास्त्रक हिसाबें प्रतिभा 'अनंता' शक्ति थिकइ ,तें ई 'पार्वती शक्ति' छइ ।जगन्नाथ सेहो मार्नत छथिन्ह कि प्रतिभा काव्यघटनाक अनुकूल शब्दार्थ के प्रस्तुत करैत छथिन्ह ।( सा काव्य घटनानुकूल शब्दार्थोपस्थिति:)
कम या बेशी प्रतिभाक प्रधानता काव्यक लेल स्वीकार्य छैक ।प्रारम्भहि सँ ऐ विषय मे कोनो संदेह नइ रहल ।सर्वप्रथम भामह महराज स्वयं स्पष्ट कहि देला कि गुरू उपदेश सँ शास्त्रक अध्ययन त' मूर्खो क' सकैत छैक ,मुदा काव्यसृजन केओ प्रतिभावाने क' सकैत छैक ।इएह मत आगू रस संप्रदायक सर्वोच्चताक काल मे सेहो रहल ।
Saturday, 4 February 2012
**गजल**
मैथिली आ हिन्दी
हमर एकटा मित्र परेशान छथि ।ओ कोनो ठाम पढि़ लेलखिन कि स्वर्गीय राम विलास शर्मा मैथिली के हिंदीक बोली मानैत छथिन्ह ।बात स्वाभाविक छैक आ हुनकर दुख सेहो स्वाभाविक ।जाहि समय मे शर्मा जी ई लेख लिखने छलखिन ,ओहि समय मे यात्री जी चारि पांच पन्नाक प्रलम्ब लेख मे हुनकर काट केलखिन आ सिद्ध केलखिन जे मैथिली पृथक ,स्वतंत्र ,सम्मानित आ गौरवशाली भाषा छैक ।दुर्भाग्य सँ ओ लेख गाम मे अछि ,तें ओकरा विषय मे कोनो प्रकारक बात नइ करब ,मुदा ई बात सिद्ध अछि कि शर्माजी क ओ प्रयास ओहिए समय नकारि देल गेलइ । आ यात्री जी ऐ नकारक बावजूद शर्माजीक प्रिय मित्र बनल रहलखिन । ई भेलए विद्वान आ महान व्यक्तिक बीचक मित्रता ।सिद्धांत पर कोनो समझौता नइ आ स्नेह यथावत ।
आब प्रश्न ई अछि कि जइ 'हिंदी जाति' क अवधारणा क लेल हुनकर एतेक सम्मान अछि ,ओ हमरा सब लेल एते कष्टकारी किएक उत्तर सेहो अत्यंत सामान्य छैक ।शर्माजीक ऐ अवधारणा मे हिंदी समाज आ उत्तर भारतीय समाजक बीज छैक ई बात त'सम्माननीय मुदा जखन हुनकर अवधारणा सामाज्यवादी रूख धारण करैत छैक ,जखन ओ पछबाहि दिमाग सँ काज कर' लागैत छथिन्ह ,तखन ओ कष्टकर साबित होइत छथिन्ह ।
खेतीक हिसाबें ,सामाजिक संरचनाक हिसाबें ,सांस्कृतिक मूल्यक हिसाबें आ पिछड़ल जीवनदृष्टिक हिसाबें शर्माजी उत्तर भारतीय जीवनक एकता देखैत छथिन्ह आ हुनकर दिमाग मे 'हिंदी जाति 'क अवधारणा अपन स्वरूप बनाब' लागैत अछि ।ऐ ठाम तक त' ठीक छैक ,मुदा जखन एकटा खास क्षेत्रक सांस्कृतिक आ साहित्यिक मूल्य ओकर बोलीबानी के ओ प्रतिनिधि मान' लागैत छथिन्ह आ ओहि क्षेत्रक साहित्यिक परंपराक प्रति ओ विशेष अनुराग देखाबैत छथिन्ह तखन हुनकर अनुराग शनै: शनै: पक्षपात दिस प्रस्थान कर' लागैत छैक ।आब हुनकर विचार एते व्यक्तिगत आ क्षेत्रीय भ' जाइत छैक कि ओ एकटा वृहत्तर क्षेत्रक साहित्यिक भाषिक परंपराक सही सही मूल्यांकन करबा मे असमर्थ भ' जाइत छथिन्ह ।
शर्माजीक ऐ विचारक साथ एकटा युग समाप्त होइत छैक । हुनकर मान्यता अपना स्थान पर आ मैथिलीक मान्यता अपना स्थान पर ऐ लेख / मान्यता /अवधारणाक बादो मैथिलीक मान्यता यथावते नइ उपरे दिसि जा रहल छैक ।साहित्य अकादमीक मान्यता यथावत अछि(किछु विवादक बावजूद) आ आब अष्टम अनुसूचीक मान्य भाषा मे मैथिली सेहो आबि गेल अछि । तें मान्यता आ सरकारी स्तर पर स्वीकृतिक कोनो खास झंझट नइ ।प्रश्न व्यक्तिगत आ सामाजिक बेशी अछि ।हमरा सबके मून मे मैथिलीक प्रति अनुरागक अभाव अछि ,किछु गोटे अतिअनुरागी छथिन्ह ।हुनकर राजनीतिके आ सामाजिके नइ साहित्यिक क्रियाकलाप मे सेहो ऐ अतिअनुरागक दर्शन होइत रहैत छैक ।मुदा ऐ दृष्टिक कोनो खास सकारात्मक प्रभाव अनुपलब्ध छैक ।बहुत रास रचना मे मैथिली आ मिथिलाक प्रति खूब मीठ मीठ शब्द रहैत छैक ,मुदा ओइ मे रचनात्मक दृष्टिक नितांत अभाव रहैत छैक । ने अरूचिपूर्ण प्रशंसा ने गारि मारि सॅं मैथिलीक दिशा आ दशा मे कोनो परिवर्तन संभव छैक ।
हमरा फेर चाही मणिपद्म !,हरिमोहन! आ यात्री !केओ हिंदीए वला नइ आनो आन भाषाभाषी जेकरा पढ़बाक लेल मैथिली सीखि सकए !


text:
दरभंगा।[प्रणव चौधरी]दरभंगा जिलाक बहादुरपुर थाना क्षेत्रक अहिला गांव सs ऐगो महिला अपन बच्चाक संग नैहर केर लेल निकलली, आओर महिला रास्ता सsही गायब भ गेल।। तीन दिनक बादो कोनो ठिकाना नञि भेटला सs हुनक पति केँ अनहोनी केर आशंका होबैए लागल अछि। एही मामला केँ ल क राजू पासवान अपन थाना में प्राथमिकी दर्ज करबेलैथ । आर हुनक पति कहलैथ कि हमर पत्नी अपन संग 5 बरखक बेटा व तीन बरखक बेटि केँ लक रजामंदी केर साथ अपन नैहर विरनियां केर लेल निकलल छली। मुदा,उक्त महिला अपन बच्चाक संग अपन नैहर नञि पहुंचपेली।एहिके बाद दुनु परिवारक लोग सब बहुत खोजबीन केलैथ।मुदा, कतौउ पता नञि चलल अछि। ई बताओल गेल अछि कि हुनक पास एगो मोबाइल सेहो अछि। जेँ कनिक समयक लेल ऑन होइत अछि आओर फेर ऑफ भँ जाइत अछि। बात नञि होबाक कारण पता नञि चैल पाइब रहल अछि कि उक्त महिला कतैए आओर कोन स्थिति में अछि।
#महिला लापता # नैहर स सासुर के बीच # दरभंगा # मैथिली समाचार


text:
पटना। राज्य मे विगत दस महीना मे पोलियो क कोनो नव मामला सामने नहि आयल अछि। स्वास्थ्य सचिव सह राज्य स्वास्थ्य समिति क कार्यपालक निदेशक संजय कुमार एकरा पोलियो उन्मूलन क दिशा मे कैल गेल प्रयास क नतीजा कहैत अछि। हुनकर मुताबिक एहि कामयाबी कए बरकरार रखबा लेल इंडिया एक्सपर्ट एडवाइजरी ग्रुप क अनुशंसा पर दस अति संवेदनशील प्रखंड मे शोध जारी अछि। बिहार पोलियो क दृष्टि स अति संवेदनशील अछि ताहि लेल सहरसा, दरभंगा, मधेपुरा, पटना, मुजफ्फरपुर, समस्तीपुर आ बेगूसराय क दस अति संवेदनशील प्रखंड मे विशेष जोर देला स इ सफलता हाथ लागल अछि। ओहि ठाम प्रभावशाली वैक्सीन बाईवेलैंट ओपीवी क प्रयोग कैल गेल छल किया कि इ वैक्सीन बच्चा कए पोलियो क पी 1 आ पी 3 दूनू संक्रमण स बचबैत अछि। सहरसा क सलखुआ आ महिषी, दरभंगा क कुशेश्र्वरस्थान पूर्व आ कीरतपुर, मधेपुरा क चौसा आ आलमनगर, पटना क मनेर, मुजफ्फरपुर क मुशहरी, समस्तीपुर क हसनपुर आ बेगूसराय क बलियाअति संवेदनशील प्रखंड मे शोध जारी अछि ताकि इ पता चलि सकए जे उक्त वैक्सीन बच्चा कए आब सेहो उच्च स्तरीयप्रतिरोध क्षमता प्रदान करि रहल अछि या नहि?
मुख्य पृष्ठ समाचार 10 माह मे पोलियो क कोनो नव मामला नहि


text:
अटल युग केरऽ अंत, भारत-रत्न पूर्व प्रधानमंत्री अटल बिहारी वाजपेयी केरऽ निधन
नई दिल्ली । भारत केरऽ पूर्व प्रधानमंत्री अटल बिहारी वाजपेयी केरऽ आय ९४ वर्ष केरऽ आयु में निधन होय गेलै । हुनी आय गुरुवार क॑ साँझ क॑ ५ बजी क॑ ५ मिनट प॑ अंतिम साँस लेलकै । वाजपेयी केरऽ निधन पर सात दिन केरऽ राष्ट्रीय शोक घोषित करलऽ गेलऽ छै । १६ सें २२ अगस्त तलक राष्ट्रीय शोक के घोषणा करलऽ गेलऽ छै । ई दौरान देश केरऽ राष्ट्रीय ध्वज – तिरंगा झुकलऽ रहतै । अटल बिहारी केरऽ अंतिम संस्कार शुक्रवार क॑ पूरा राजकीय सम्मान के साथ ५ बजे करलऽ जैतै । एकरऽ पहले पूर्व प्रधानमंत्री केरऽ पार्थिव शरीर हुनकऽ निवास स्थान पर लोगऽ सिनी के दर्शनार्थ रखलऽ जैतै । पूर्व प्रधानमंत्री क॑ ११ जून क॑ एम्स म॑ भर्ती करलऽ गेलऽ छेलै । जहां पिछला दू दिन सें हुनकऽ तबियत जादा बिगड़ी रहलऽ छेलै । गुरुवार क॑ हुनी शाम ५ बजी क॑ ५ मिनट पर अंतिम सांस लेलकै । पूर्व प्रधानमंत्री भारत-रत्न अटल बिहारी वाजपेयी… Read More


text:
स्वास्थ्य योजनाएं
- प्रधानमंत्री स्वास्थ्य सुरक्षा योजना
- अई भाग मे सब कें बढिया स्वास्थ्य सुविधाक उपलब्ध करावा कें लेल शुरू केल गेलई.
- राष्ट्रीय ग्रामीण स्वास्थ्य मिशन
- अइ भाग मे राष्ट्रीय ग्रामीण स्वास्थ्य मिशन कें बारे मे जानकारी देल गेल अछि.
- मिशन इंद्रधनुष
- अइ भाग मे राष्ट्रीय टीकारण कार्यक्रम-मिशन इंद्रधनुष कें बारे मे जानकारी देल गेल अछि.
- जननी सुरक्षा योजना(जेएसवाई)
- इ भाग मे जननी सुरक्षा योजना कें बारे मे जानकारी देल गेल छै.
- प्रधानमंत्री सुरिक्षत मातृत्व अभियान (पीएमएसएमए)
- अइ पन्ना में प्रधानमंत्री सुरिक्षत मातृत्व अभियान (पीएमएसएमए) कें जानकारी देल गेल छै.


text:
पटना। बिहार सरकार राज्य मे सार्वजनिक निजी भागीदारी क तहत फिल्म सिटी क विकास क प्रस्ताव आमंत्रित केलक अछि। विश्व स्तर क फिल्म निर्माण इकाई क निर्माण क लेल चारिटा शहर- बिहटा, गया, हाजीपुर आ राजगीर पहचान कैल गेल अछि।
फिल्म निर्माणक बुनियादी सुविधा क अलावा, फिल्म सिटी मे पर्यटक क लेल होटल, शॉपिंग मॉल आ मनोरंजन पार्क होयत। एहि संबंध मे दू टा कंपनी अर्नेस्ट एंड यंग प्राइवेट लिमिटेड और ग्रांट थ्रोटन क अधिकारी प्रस्तावित फिल्म सिटी परियोजना पर एकटा पावर प्वाइंट प्रस्तुति सरकारक समक्ष देलथि अछि।
्र एहि परियोजनाक नोडल एजेंसी बुनियादी सुविधा विकास प्राधिकरण क प्रबंध निदेशक अनशुली आर्य क मुताबिक, दूनू कंपनी फिल्म सिटी परियोजना क प्रभावशाली प्रस्तुति पेश केलक अछि। एहि परियोजना क वित्तीय बोली एखन नहि खुलल अछि, मुदा आशा अछि जे एहि दूनू मे स ककरो एकर विकास ठेका देल जाइत।
ओ कहला जे राज्य सरकार स्थल कए अंतिम रूप देबा स पहिने एहि प्रस्ताव क व्यवहार्यता क अध्ययन करत। फिल्म सिटी हवाई अड्डे क लग मे हेबाक चाही किया कि इ एकटा नीक संपर्क मार्ग अछि। एकर अलावा, साइट स्थान शूटिंग क लेल प्राकृतिक सौंदर्य स अमीर हेबाक चाही। होटल क निर्माण विश्व स्तर क आवास आदि एहि परियोजना मे पहिने स शामिल अछि।
ओ कहला जे प्रस्तावित फिल्म सिटी क लेल लगभग 100 एकड़ जमीन सरकार पट्टा पर उपलब्ध कराउत। जखन कि फिल्म निर्माण स संबंधित संरचना परियोजना क लेल चयनित कंपनी द्वारा विकसित कैल जाइत । बिहार अधिक स अधिक फिल्म निर्माता कए आकर्षित करबाक लेल इ परियोजना शीघ्र पूरा करय चाहैत अछि। एहि ठाम हाल क वर्र्ष मे भोजपुरी फिल्मक निमार्ण मे काफी बढोतरी देखबा मे आयल अछि।
बिहार मे फिल्म सिटी बनेबा लेल दू टा कंपनी तैयार
पटना। बिहार सरकार राज्य मे सार्वजनिक निजी भागीदारी क तहत फिल्म सिटी क विकास क प्रस्ताव आमंत्रित केलक अछि। विश्व स्तर क फिल्म निर्माण इकाई क निर्माण क लेल चारिटा शहर- बिहटा, गया, हाजीपुर आ राजगीर पहचान कैल गेल अछि।


text:
ज्ञानेश्वर
पटना। आइ बिहार मे नगर निगम लेल मतदान भेल। मतदान आशाक अनुरूप शांतिपूर्ण भेल आ आधा स बेसी मतदाता अपन मताधिकारक प्रयोग करबा लेल मतदान केंद्र पर एलथि। एमटीएस क सर्वर बहुत मद्धिम गति स चलल, ताहि लेल एहि बहस क मुद्दा कए गति नहि देल जा सकैत अछि। ओना पहिल चरण मे औसतन 65 फीसदी मतदान भेल। आजुक मतदान मे सबस खास गप इ रहल जे मतदान केंद्र स राजनीतिक दिग्गज गायब रहलाह। लालू-राबड़ी तक मतदान क ताकत क इस्तेमाल नहि केलथि। सुशील कुमार मोदी क जरूर सपत्नीक मतदान करबा लेल केंद्र तक पहुंचलथि, मुदा सांसद-विधायक क भागीदारी नहि कए बराबर रहल। ओना नीतीश कुमार क बारी 22 कए आउत,किया कि बख्तियारपुर मे मतदान 22 कए अछि।
निगम चुनाव क छवि बिहारक नेता सबहक बीच की अछि इ एहि स पता चलि सकैत अछि जे आइ दिन मे जखन एकटा राजनेता स पूछल गेल जे अहां वोट देबा लेल नहि जायब, त हुनकर जवाब छल जे के जाइत अछि लफ्फुआ सबहक एहि चुनाव मे मतदान करबा लेल। शहरक लिहाज स लोकतांत्रिक व्यवस्था क एहि बुनियादी ढ़ांचा क प्रति बिहार मे की सोचल जाइत अछि, अहां आसानी स बुझि सकैत छी। वजह केवल इ अछि जे बिहार मे इ चुनाव दलगत नहि होइत अछि। दिल्ली-मुंबई-कोलकाता मे त एहि चुनाव क नतीजा कए राजनीतिक दलक ताकत क ‘थर्मामीटर’ मानल जाइत अछि। किया नहि मानल जाएत,पूरा शहर कए संवारबाक/बिगाड़बाक जिम्मेवारी जे हिनका लोकनि पर होइत अछि।
ओना दोसर गप इ जे चुनाव बाद निकाय पर कब्जा लेल सबटा हथकंडा राजनेता अख्तियार करैत छथि। पटना एकर गवाह अछि जे लालू प्रसाद अपन बडका सार क कनिया कए मेयर बनेबा लेल की की ने खेल खेलेलथि, भले सफलता नहि भेटल। वर्तमान राजपाट मे सेहो पटना मे तैनात पुलिस अधिकारी क रोल पहिने देखल जा चुकल अछि। सत्ता क ‘डान’ त कखनो दिलचस्पी लेबा स पाछु नहि हटैत छथि। नतीजा क बाद फेर स खेल देखबा लेल भेटत, जाहि मे छोट-पैघ सब कूदताह, इ तय अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
गूगल दिस सं कहल गेल अछि जे आगामी पांच वर्ष मे ओ गैर-सरकारी संगठन सभ पर एक अरब डॉलर खर्च करत. विश्वभरि में शिक्षाक स्तर कें बढ़ेबा हेतु कएल जाएत. कंपनी एहि बातक संकल्प प्रकट केलक जे गूगल कर्मचारी एहि लेल दस लाख घंटा स्वैच्छिक तरीका सं काज करत.
सर्च इंजनक सिरमौर वेबसाइट गूगलक मुख्य कार्यकारी अधिकारी (सीईओ) सुंदर पिचाई पिट्टसबर्ग मे एकर घोषणा केलनि अछि. ओ 24 वर्ष पहिने भारत सं एही शहर मे आएल छलाह. पिचाई 'ग्रो विथ गूगल' नामक कार्यक्रम केर शुरूआत सेहो केलनि.
एहि कार्यक्रमक मूल उद्देश्य अमेरिकी नागरिक लेल नौकरी आ व्यापार बढ़एबा मे सहयोग करब अछि. कंपनी उडासिटी आ कोरसेरा सन ऑनलाइन कंपनीक संग-संग गुडविल एवं 4-एच सन चैरिटेबल संगठनक संग साझेदारी क' रहल अछि.


text:
30 करोड़क जरुरत मुदा बैंक शाखा कए लेनदेन लेल भेट रहल अछि महज 5 करोड़
ढनढन एटीएम, बैंक शाखा मे सेहो नकदीक अभाव
समदिया
पटना । बिहार मे टका लेल हाहाकार मचल अछि। एक दिस राज्यक अधिकतर एटीएम ढन ढन क रहल अछि त दोसर दिस नकदी संकट एतबा बिकराल भ चुकल अछि जे छपरा मे नकदीक अभाव मे दू दिन स एकटा सरकारी बैंकक शाखा बंद अछि। बैंक पदाधिकारीक कहब अछि जे ओ नकदी देबा मे असमर्थ छथि। कईटा बैंक टका जमा भेला पर ग्राहक कए किछु राशि उपलब्ध करा रहल अछि। अधिकतर बैंक क हाल एहने अछि। एहि संबंध मे बैंक कर्मी टीपी सिंह क कहब अछि जे बिहार मे एक दिन मे करीब 30 करोड नकदीक लेन-देन होइत अछि, मुदा बैंक शाखा कए 5 करोड़ देल जा रहल अछि। एहन मे शाखा प्रबंधन सब कए टका कोना देत। जाहि ठाम नकद जमा कम आ निकासी बेसी अछि ओहि ठाम शाखा प्रबंधक लेल स्थिति आओर खराब अछि। शाखा बंद करब हुनकर मजबूरी अछि। इ स्थिति केवल छपरा मे नहि, बल्कि पूरा बिहार मे अछि। राजधानी पटना मे 75 फीसदी एटीएम खाली अछि। कईटा एटीएम मे पंजाब नेशनल बैंक समेत किछु बैंकक कार्ड स्वीकार नहि करबाक सूचना साटल अछि। लोक 12 स 14 टा एटीएम घुमला बाद जरुरतक राशि पाबि रहल छथि। जिला मुख्यालयक हालत त आओर खराब अछि। बेगूसराय क स्टेशन चौक, ट्रेफिक चौक आ विश्वनाथनगर रोड मे कई दिन स एटीएम खाली अछि। शहरक करीब 95 फीसदी एटीएम खाली अछि।
बेगूसरायक संतोष मिश्र कहैत छथि जे एक हफ्ता स विभिन्न स्थान पर बैंक क चक्कर लगा रहल छी मुदा टका नहि भेटल। कृषि व्यवसाय ब्रांच दलसिंहसराय मे भीड़ क कारण दूटा महिला बेहोश भ गेलीह। एटीएम मे टका अबैत अछि मुदा दस मिनट मे खतम भ जाइत अछि। पीएनबी क अधिकतर शाखा मे 10000 स बेसी नकद नहि देल जा रहल अछि। एक दिन एहन स्थिति एसबीआई मे सेहो छल।
एहने हाल छपरा, दरभंगा, महराजगंज, गया, गोपालगंज, नालंदा, भागलपुर आ मधुबनीक कहल जा रहल अछि। दू हजार आ सौ टकाक नोट बाजार स गायब भ रहल अछि। गोपालगंज क रंजीत क कहब अछि जे हुनका एक लाख टका निकालबाक अछि मुदा तीन दिन स बैंक टहला रहल अछि जे एतबा नकद नहि द सकैत छी। सिवानक सौरभ क कहब अछि जे बैंक दू हजार स बैसी टका नहि द रहल अछि। एहिना मधुबनी स राज झा एटीएम खाली रहबाक सूचना द रहल छथि।


text:
कोलकाता. प्रतोयोगिता सेहो गीतगाइन प्रतियोगिता. लगइए ने किछु विशेष? ई प्रतियोगिता मिथिला महोत्सव 2012 केर दोसर दिन आयोजित भेल छल. कार्यक्रम मे प्रतियोगी मिथिलानी गीतगाइन केर संख्या सभ कें चकित कयने छल. एतबा नहि प्रतियोगी मिथिलाक सभ क्षेत्र केर छलीह. मैथिल दर्शक लोकनि हेतु एहि तरहक आयोजन अनुपम अछि. कार्यक्रम केर सफलता ओ मिथिलानी केर उत्साह कें देखैत गीतगाइन सभ कें सम्मानित करबाक ठनलक अछि मिथिला विकास परिषद्. जनतब देइत मिविप केर राष्ट्रीय अध्यक्ष अशोक झा कहलनि अछि जे मिथिला महोत्सव केर तेसर दिनक कार्यक्रम भारतीय भाषा परिषद् मे साहित्यिक विचार गोष्ठी ओ कवि सम्मलेन निर्धारित अछि. ओहि सं पहिने गीतगाइन लोकनि कें सम्मानित कयल जायत. ई कार्यक्रम दिगम्बर जैन भवन (मछुआ, बड़ाबाजार) मे रविदिन, 26 अगस्त 2012 कें होयत. एहि अवसर पर मीरा झा द्वारा संग्रहित ओ सुप्रसिद्ध मैथिल सेवी तेज नारायण झा द्वारा प्रकाशित श्री भगवती वंदना पोथी केर विमोचन होयत.
(Report: मिथिमीडिया ब्यूरो)


text:
बाढ़ि
बाढ़ि नदीमे पानि बढलाक अवस्थाके कहल जाइत अछि। बाढ़ि अधिक मात्रामे पानि एकत्र भेनाइक सेहो बुझल जाइत अछि । सामान्य रुपमे वर्षा मौषममे अत्याधिक पानि परलाक बाध नदीमे बाढ़ि आबैत छैक।[१]
बाढ़िसँ आसपासक जमीन कटान भऽ नदीक आसपासक जमीन डुबैत अछि जेकरा डुबान, कटान सेहो कहल जाइत अछि।[२]
बाढ़िमे कोना करी
विषय सूचीसभ
अपने स्थिती कऽ जानीसम्पादन
- नयाँ इलाकामे पहुँचला पर निचला जगहसभ कऽ पता लगाबी।
- पहिलेसँ स्थानीय ऊंच इलाकाक दिस भागऽक रास्ता सोचिके राखि। किछ रास्ता बन्द सेहो भऽ सकैत अछि, कृपया एकाधिक रस्ता सोचिके राखि।
- आपातकालीन सेवासभ - पुलिस, अस्पताल आ फायर ब्रिगेड (दमकल विभाग)क फोन नम्बर अपने साथ राखि आ घरऽक आस-पास सेहो राखि।
किछ सामान घर पर एकत्रित राखीसम्पादन
१) अगर आंहा ऐहन इलाकामे रहैट छी जहि ठाम बाढ़िक सम्भावना अछि ताए पहिलेसँ आपातकालीन निर्माण वस्तुसभ कऽ एकत्रित करी।
- जेनाकी -
- प्लाइवुड
- प्लास्टिक/टार्पौलिन
- काठ
- कीला (काटी)
- हथौड़ी
- आरी
- बेलचा/खुरपा,
- बालुसँ भरल बोरा, इत्यादि।
२) आपातकालीन स्तिथिसभक लेल किछ समान अपन साथ थैलीमे राखी
- जेनाकी -
- टार्च आर अतिरिक्त बैटरिसभ (सेल)
- बैटरी-चालित रैडियो/ट्रान्सिस्टर आर अतिरिक्त बैटरिसभ (सेल)
- बैन्डेज, गौज, कटल-जलल कऽ दवाई
- पेट खराब, बुखार, दर्द इत्यादि कऽ दवाई (आ जे दवाई घरक कोनो सदस्यक नियमित लेबऽ पड़ैत होइ सेहो)
- पीबऽ वला पानिक बोतल (हरेक आदमी तथा महिलाके सभ दिन तीन लीटर पानि लगैत अछि)
- खाई कऽ समान
- पैसा
३) अपन जरूरी कागजातसभ एक ठाम राखी।
४) घरक बाढ़ि बीमा करावी आर बीमाक कागज सेहो साथ राखी।
५) घरक कीमती समान (फ्रीज़, टीवी)क सूची बनाबी आ ओकर तस्वीर सेहो खीचि राखि।
अपन घरके सुरक्षित बनाबीसम्पादन
- घरक पहिल तल्लाके दीवारमे सूजनसँ बचबाक लेल ओकरा जल-रोधक केमिकलसँ सील करी।
- घरके गन्दा पानिक ड्रेनमे वल्व लगवाबी ताकि बाढ़िक पानि वहि जगहसँ घरमे नै घुसे। आपातकालीन स्थितिमे आहाँ रबरक गेन्द इस्तमाल करि सकैट छी।
- घरक गीजर, फर्नेस आर स्विच/प्लग पायन्ट घरके ऊपरी हिस्सामे लगावी।
अपन परिवारसभ कऽ आपातकालीन स्थितिके लेल तैयार करीसम्पादन
- आफत एला पर ई सम्भव अछि कि आँहा आ आँहाके घरक लोक दफ्तर/कर्मस्थल/पाठशालामे फंसि जाएब।
- ई स्थितिमे दोसर शहरमे रहनिहार दोस्त/रिश्तेदार कऽ पहिलेसँ 'सम्पर्क-व्यक्ति' निर्णय करिके राखी।
- आपातकालीन स्तिथिमे अक्सर दूरक टेलिफोन (एस.टी.डी) लाइने काम करैत अछि, पर स्थानिय (लोकल) फोन नै चलैत सकैत अछि।
- ई ज़रूर जाँची कऽ घरमे सभके ई व्यक्तिक नाम, ठेकाना आ टेलिफोन नम्बर पता होइ।
- बिजली, पानि आ गैसके लाइ बन्द करनाइ सीखी आर घरमे सबके सेहो सीखाबी। बाढ़िमे एकरा सभके बन्द करनाई आवश्यक भऽ सकैत अछि।
पंचमेलसम्पादन
- गाड़ीके टैन्कमे पेट्रोल तथा डीजल हमेशा भरिके राखऽक कोशिश करि। बाढ़िके समय अक्सर पम्प बन्द रहैत अछि।
एहो सभ देखीसम्पादन
बाह्य जडीसभसम्पादन
- बाढ - तैयार रहें (गेट रेडी, गेट थ्रू)
- अमेरिकी रेड क्रास बाढ़ जानकारी
- नार्थ डाकोटा स्टोट यूनिवर्सिटी, संयुक्त राष्ट्र, क्रषि विभाग
- फेडेरल इमर्जन्सि मैनेजमेन्ट एजंसी, संयुक्त राष्ट्र
सन्दर्भ सामग्रीसभसम्पादन
- ↑ "FFG", अभिगमन तिथि २९ जनवरी २०१३।
- ↑ http://radiokantipur.ekantipur.com/news/2017-08-14/20170814092534.html


text:
गप भेलाह के बाद बाबूजी त किछ शांत भेलाह मुदा मां के बेचैनी कम नहि भेलन्हि. मां बेर-बेर बाबूजी के कहैत रहलीह जे अहां त एकरा एकदम हल्का सं लेने छिएन्हि. एकरा कनि सीरियस भ सोचिऔं. कनिओ ध्यान नहि द रहल छिएन्हि. एकदम सं अनठिएने छिएक.
सभ किछ उम्रे पर नीक लगै छै...अखन नहि विआह करबन्हि त कहिआ करबन्हि? बूढ़ाs जएथिन्ह तखन करबन्हि की? बौआ केर तुरिया के जतेक लड़का छलन्हि सभके घर बसि गेल छैनि...नेना-भुटका सेहो भ गेल छैनि.
नहि होए अछि त अहां खुद दू दिन लेल किएक नहि दिल्ली चलि जाए छी? जाउ नीक सं बात क लेब. नहि त बौएके बुला लिअ. काम-काज नीक सं चलिए रहल छनि... फेर कोन दिक्कत छनि.
अहां बौआ के दोस्त सभ सं सेहो किएक नहि बात करय छिएन्हि? अखन विआह करय के उम्र छनि. शोभा-सुन्दर के सेहो एकटा समय होए छै.
आब त एहन भेल जे दिन भरि मे मां चारि-पांच बेर बाबूजी के सामने एहि बात के छोड़ि देए छलीह. बाबूजी परेशान भ गेलाह.
संयोग एहन जे एहि बीच मामा जी सेहो घुमैत-फिरैत गाम पहुंचि गेलाह. खाना खाए के समय मां हुनका सामने सेहो एकर जिक्र करि देलीह. दिल्ली वाला गप सुनला के बाद मामा जी के नहि रहल गेलन्हि.
ओ कहलखिन्ह जे बौआ के त हमहीं वीरेन्द्र बाबू के लड़की के बारे मे बतौने छलिएन्हि. वीरेन्द्र बाबू के लड़की सेहो दिल्ली मे नीक पोस्ट पर काज करय छथीह. सुन्दर-सुशील सेहो छथीह. नीक कथा अछि ई.
ई सुनतहिं बाबूजी भड़कि गेलाह. मामाजी पर खिसिआएत कहलखिन्ह त ई सभ अहां के लगाएल अछि. बौआ के बताबए सं पहिने कनि हमरा बता देने रहितौं त की भ गेल रहैत. अगर नीक कथा अछि... लड़की नीक अछि आओर बौआ के पसंद छनि त फेर दिक्कत की अछि?
बौआ के जे पसंद से हमर सभक पसंद... आओर भगवान के शुक्र त ई अछि जे कथा अपने जाति-बिरादरी मे अछि. नहि त बाहर निकलि गेल बच्चा सभ पर कोनो भरोस नहि...अगर ओम्हरे खोजि क कोनो सं क लेत त की करि लेबय.
मां के त जेना मनक मुराद पूरा भ गेलन्हि. मामाजी पर प्रेशर बनाबैत कहलीह... अहां किछ दिन के लेल दिल्ली चलि जाउ आओर बौआ के मन के थाह लिऔन जे एहि कथा पर हुनकर कि विचार छनि.
मामाजी हां मे हां मिलाबैत कहलखिन्ह अहां सभ बेकारे परेशान होए छी. हम काल्हिए जा क रिजर्वेशन करा लैत छी. वीरेन्द्र बाबू के सुपुत्र सेहो रहय छथिन्ह ओहिठाम हम हुनका सं सेहो भेंट क लेबन्हि.
आओर वीरेन्द्रबाबू त छोटका पाहुन लालबाबू (छोटा बाबू) के संगी छैन... किएक नहि हुनका सं गप करय छियैन. दू दिन के लेल छुट्टी ल s क चलि अएताह आओर वीरेन्द्रबाबू सं भेंट क लेथिन्ह.
मामाजी सं एहि बारे मे गप क मां के कनि धीरज अएलन्हि. मां छोटा बाबू के सेहो फोन पर गप क दू दिन के छु्टटी ल गाम आबय केर फरमान सुना देलीह.
एहन सभ परिवार मे होएत अछि. जखन तक पढ़ैत रहुं... त कहिआ नौकरी होएतन्हि... नौकरी भेल त कतs नीक कनिआ मिलतन्हि. शादी भ गेल त कहिआ पोता- पोती के मुंह देखब. आओर ई सभ होएत रहैत अछि त जी जुड़ाएत रहैत अछि.
ओम्हर मामाजी दिल्ली आबय के तैयारी मे जुटि गेलाह. एम्हर हम एहि गुनधून मे लागि गेलहुं जे श्वेता हमरा बारे मे की सोचय होतीह...अल्का के की हाल होएतन्हि.
अल्का त हमरा बारे मे सभ जानए छथीह. मुदा श्वेता त किछ खास नहि जानए छथीह हमरा बारे मे. की धारणा बनि गेल होएतन्हि हमरा बारे मे? की सोचय सोचय होतीह हमरा बारे मे?
दिमाग मे इहे सभ घुमि रहल छल कि फोन घनघनाए लागल. देखलौं त नव नंबर छल. बात करय पर पता चलय जे अल्का के एहिठाम वाला नवका नंबर छल. जेहिआ तक इंडिया मे रहतीह तेहिआ तक एहि नंबर पर गप होएत.
ओ हमरा सं किछ गप करय चाहय छलीह. मिलय चाहय छलीह. तय भेल जे काल्हि सीपी मे मैकडोनल्ड मे मिलल जाए. आब देखिऔ काल्हि की होएत अछि?


text:
पटना । बिहार सरकार आ बिहार क जनता दूनू एखन बिहारक पर्यटन उद्योग क आंकडा देखि गदगद अछि। सवाल उठैत अछि जे हम अपन तैयारी एहि दिस केहन क रहल छी। विदेशी पाहुनक स्वागत लेल हम केतबा तैयार छी। हम अपन कौन धरोहर हुनकर सामने रखबा लेल बचा कए रहने छी। धरोहर स छेड़छाड़ बिहार मे आम गप अछि। गया, नालंदा, राजगीर आ बिक्रमशीला कए छोडि बहुत किछु आओर अछि बिहार मे। गया आओर नालंदा घुमलाक बाद विदेशी पाहुन लौट जाइत छथि। बाकी समृद्धशाली अतीत क गवाही देनिहार धरोहर क दर्शन लेल कोनो योजना नहि अछि। एहन धरोहरक संरक्षण क जिम्मेदारी कए उठा रहल अछि। सिर्फ सरकार क भरोसे इ नहि भ सकैत अछि। इ बिहारक जनताक जवाबदेही जखन धरि नहि बनत संभव नहि अछि। हम धरोहर कए ओकर मूल स्वरूप मे बना कए राखब तखने विदेशी पाहुन ओकरा देखबा लेल आबि सकैत छथि। धरोहर बचत त पर्यटन उद्योगक विकास होएत आ रोजगारक नव अवसर बनत। एकरा विडम्बना कहल जाए जे उत्तर बिहार मे अंतरराष्ट्रीय फलक पर चर्चित अनेक धरोहर कए हम अपन हाथ स बदरंग करबा मे तुलल छी। खास कए बौद्धकालीन धरोहर। पूर्वी चम्पारण मे केसरिया स्थित बौद्ध स्तूप कए पर्यटक क नजरि लागि रहल अछि। लोक विश्व क सबस ऊंच एहि स्तूप क गुंबद मे लागल ईटा कए क्षति पहुंचा रहल छथि। बौद्धकालीन धरोहर क मामला मे बिहार काफी समृद्ध अछि आ इ विदेशी पाहुन कए आकर्षित करेबाक सबस आसान साधन अछि। दुनिया भरि स एहिठाम सब साल लाखक संख्या मे पर्यटक अबैत छथि। पूर्वी चम्पारण क धरती क गर्भ मे नुकायल केसरिया स्तूप खुदाई क बाद 1998 मे विश्व क पर्यटन मानचित्र पर आयल छल। एहि स पहिने जावा मे 103 फुट ऊंच बोरोबुदुर स्तूप कए सबस ऊंच हेबाक गौरव हासिल छल। केसरिया स्तूप क ऊंचाई 104 फुट अछि। एखन धरि स्तूप क महज चालीस फीसदी हिस्सा क उत्खनन भ सकल अछि। कुल उत्खनन क 70 फीसदी हिस्सा कए त संरक्षित करि देल गेल अछि, मुदा शेष भाग असुरक्षित अछि। मुख्य रूप स गुंबद क ओ संवेदनशील हिस्सा, जेकर कारण स एकरा गौरव भेटल अछि, स्थानीय लोकक उदासीनता़ क शिकार भ रहल अछि। एहि स्तूप क निर्माण गुप्तकाल मे सम्राट अशोक करबेने छलाह। मान्यता अछि जे वैशाली स कुशीनगर जेबा काल भगवान बुद्ध केसरिया मे रुकल छलाह। एहि दौरान ओ अपन शिष्य आनंद कए कहला जे ओ पिछला जन्म मे राजा महादेव क नाम स एहि ठाम राज केने छलाह।
बिहार क गौरव एहि स्तूप कए संवारबा लेल घोषणा त बहुत भेल। प्रोजेक्ट सेहो बनल, मुदा सबटा कोशिश कागज स नीचा नहि उतरि सकल। पुरातत्व विभाग एहि ठाम महज एकटा केयर टेकर क तैनाती करि अपन कर्तव्य क इतिश्री करि लेने अछि। केसरिया एहन असगर जगह नहि अछि उत्तर बिहारक अधिकतर धरोहरक देखभाल मे घोर लापरवाही देखल जा सकैत अछि।
कहबा लेल त बिहार मे पर्यटक क बढैत संख्या स सब खुश छथि मुदा सही गाइड लाइन नहि भेटबाक शिकायत एहि ठाम आब आम भ गेल अछि। जखनकि राजग सरकार आ ओकर मुखिया नीतीश कुमार क एजेंडा एकदम साफ अछि। ओ नालंदा विश्वविद्यालय कए पुनर्जीवन देबा पर ध्यान केंद्रित केने छथि। मुदा आन योजना कए लागू करबा मे पुरातत्व विभाग क संग पर्यटन विभाग क सक्रियता देखबा मे नहि आबि रहल अछि। खासकए, एहन साल मे जखन राजेंद्र बाबू क 125म जयंतीक संगहि बिहार अपन अभ्युदय क 100 साल मे प्रवेश कए रहल अछि। इ हमर सबहक जिम्मेदारी बनैत अछि जे हम अपन धरोहर कए सींचकए राखि, किया जे एकरे बदौलत नवबिहार क इतिहास क गाथा सेहो लिखल जाएत।
पर्यटक बढल, मुदा नहि बढल धरोहर संरक्षणक प्रति जागरूकता
पटना । बिहार सरकार आ बिहार क जनता दूनू एखन बिहारक पर्यटन उद्योग क आंकडा देखि गदगद अछि। सवाल उठैत अछि जे हम अपन तैयारी एहि दिस केहन क रहल छी। विदेशी पाहुनक स्वागत लेल हम केतबा तैयार छी। हम अपन कौन धरोहर हुनकर सामने रखबा लेल बचा कए रहने छी। धरोहर स छेड़छाड़ बिहार मे आम गप अछि। गया, नालंदा, राजगीर आ बिक्रमशीला कए छोडि बहुत किछु आओर अछि बिहार मे। गया आओर नालंदा घुमलाक बाद विदेशी पाहुन लौट जाइत छथि। बाकी समृद्धशाली अतीत क गवाही देनिहार धरोहर क दर्शन लेल कोनो योजना नहि अछि। एहन धरोहरक संरक्षण क जिम्मेदारी कए उठा रहल अछि। सिर्फ सरकार क भरोसे इ नहि भ सकैत अछि। इ बिहारक जनताक जवाबदेही जखन धरि नहि बनत संभव नहि अछि। हम धरोहर कए ओकर मूल स्वरूप मे बना कए राखब तखने विदेशी पाहुन ओकरा देखबा लेल आबि सकैत छथि। धरोहर बचत त पर्यटन उद्योगक विकास होएत आ रोजगारक नव अवसर बनत। एकरा विडम्बना कहल जाए जे उत्तर बिहार मे अंतरराष्ट्रीय फलक पर चर्चित अनेक धरोहर कए हम अपन हाथ स बदरंग करबा मे तुलल छी। खास कए बौद्धकालीन धरोहर। पूर्वी चम्पारण मे केसरिया स्थित बौद्ध स्तूप कए पर्यटक क नजरि लागि रहल अछि। लोक विश्व क सबस ऊंच एहि स्तूप क गुंबद मे लागल ईटा कए क्षति पहुंचा रहल छथि। बौद्धकालीन धरोहर क मामला मे बिहार काफी समृद्ध अछि आ इ विदेशी पाहुन कए आकर्षित करेबाक सबस आसान साधन अछि। दुनिया भरि स एहिठाम सब साल लाखक संख्या मे पर्यटक अबैत छथि। पूर्वी चम्पारण क धरती क गर्भ मे नुकायल केसरिया स्तूप खुदाई क बाद 1998 मे विश्व क पर्यटन मानचित्र पर आयल छल। एहि स पहिने जावा मे 103 फुट ऊंच बोरोबुदुर स्तूप कए सबस ऊंच हेबाक गौरव हासिल छल। केसरिया स्तूप क ऊंचाई 104 फुट अछि। एखन धरि स्तूप क महज चालीस फीसदी हिस्सा क उत्खनन भ सकल अछि। कुल उत्खनन क 70 फीसदी हिस्सा कए त संरक्षित करि देल गेल अछि, मुदा शेष भाग असुरक्षित अछि। मुख्य रूप स गुंबद क ओ संवेदनशील हिस्सा, जेकर कारण स एकरा गौरव भेटल अछि, स्थानीय लोकक उदासीनता़ क शिकार भ रहल अछि। एहि स्तूप क निर्माण गुप्तकाल मे सम्राट अशोक करबेने छलाह। मान्यता अछि जे वैशाली स कुशीनगर जेबा काल भगवान बुद्ध केसरिया मे रुकल छलाह। एहि दौरान ओ अपन शिष्य आनंद कए कहला जे ओ पिछला जन्म मे राजा महादेव क नाम स एहि ठाम राज केने छलाह।


text: बैशाख २० गते,पछिल्लका समय महोत्तरीके बर्दिवासमे डेङ्गु सङ्क्रमणके आधा दर्जन बिरामी भेट्लाकऽबाद जिल्ला जनस्वास्थ्य कार्यालय सतर्कता अपनौलकअछि ।ओ कार्यालय बर्दिवासमे डेङ्गुसम्बन्धी सचेतनामूलक अभियान सुरु करके साथे अयसँ बऽच सक्वाक उपायसम्बन्धी विभिन्न स्थानमे जानकारी आदानप्रदान कएलकअछि ।बर्दिवास नगरपालिकामे चारि गोटे आ हात्तीलेटमे दु गोटे क छ गोटेमे डेङ्गु सङ्क्रमित प्रमाणित भेल कार्यालयके प्रतिनिधि भागिरथ यादव जानकारी करौलनिअछि । छ गोटे मध्ये दु गोटे उपचारके बाद घर घुरल ,दु गोटेके काठमाडौँ आ दु गोटेके बर्दिवासेमे उपचार भऽरहल यादव जानकारी देलनिअछि ।स्वास्थ्यमे किटके अभाव भेलाकऽबाद बिरामीसभ निजी अस्पतालमे डेङ्गु परीक्षण करौने आ प्राप्त रिपोर्ट इपिडिमियोलोजी तथा रोग नियन्त्रण महाशाखा काठमाडौँ पठौनेछल ।


text:
मैथिली फ़िल्म 'छूटल नहिं प्रेमक रंग’ केर शूटिंग 5 नवम्बर सं मधुबनी मे शुरू होमय जा रहल अछि. प्राप्त जनतबक अनुसार ओम राजेश्वरी त्रिपुरसुन्दरी प्रोडक्शन हाउस प्रा. लि. केर बैनर मे बनयबला एहि फ़िल्मक निर्देशन क' रहल छथि संतोष झा. विधवा विवाह पर आधारित अहि फ़िल्म सं रजा मुराद सेहो मैथिली फिल्म दिस रूखि कयलाह अछि. एहि सं मैथिली सिने जगत मे हरखक माहौल अछि. मुरादक संगहि एहि फिल्म मे अभिनय क' रहल छथि अनिल मिश्रा, गोविन्द पाठक, निलेश दीपक, राधाकान्तजी (जंगला मंगला) खुशबू मिश्रा, सोनिया झा आदि.
Tags:- Maithili Movie, Mollywood, Raja Murad in in maithili movie,


text:
शिवपुरी नागार्जुन राष्ट्रिय निकुञ्ज
शिवपुरी नागार्जुन राष्ट्रिय निकुञ्जक स्थापना बि.सं. २०५८ (सन् २००२) सालमे कएल गेल अछि । एहि निकुञ्ज नेपालक मध्य पहाडी क्षेत्र काठमाडौंक उत्तरी किनारमे परैत अछि । एकर क्षेत्रफल १५९ वर्ग कि.मि अछि (शिवपुरी १४४ व.कि.मी, नागार्जुन १५ व.कि.मी) । ई निकुञ्ज काठमाडौं, नुवाकोट आर सिन्धुपाल्चोकक भुभाग ओगटने अछि । नेपालक मध्यपहाडी क्षेत्रमे अवस्थित पारिस्थितिकीय प्रणालीक प्रतिनिधित्व करएवाला एकमात्र राष्ट्रिय निकुञ्ज छी । काठमाडौंक रत्नपार्कसँ निकुञ्ज मुख्यालय बुढानीलकण्ठ पानिमुहान धरिक दुरी १२ कि.मि. अछि ।
विषय सूचीसभ
- १ निकुञ्ज व्यवस्थापनक उद्देश्य
- २ इतिहास
- ३ धरातलिय अवस्थिति
- ४ राजनीतिक अवस्थिति
- ५ भौगोलीक अवस्थिति
- ६ वनक किसिम आर वनस्पति
- ७ वन्यजन्तु तथा पंक्षी
- ८ निकुञ्जक विशेषता
- ९ भ्रमणक लेल आकर्षण आ महत्वपूर्ण क्षेत्र
- १० पद यात्रा मार्गसभ
- ११ राष्ट्रिय निकुञ्जभितर निषेधित कार्यसभ
- १२ दण्ड सजाँय
- १३ सन्दर्भ सामाग्रीसभ
- १४ बाहिरी लिङ्कसभ
- १५ एहो सभ देखु
निकुञ्ज व्यवस्थापनक उद्देश्य[सम्पादन करी]
- नेपालक मध्यपहाडी क्षेत्रमे रहल पारिस्थितिकीय प्रणालीक जैविक विविधताक संरक्षण करवाक हेतु ।
- निकुञ्जक जलाधार क्षेत्रक संरक्षणक काठमाण्डौ उपत्यकाक बासिन्दासभक सबल रुपमे पियएवाला पानि उपलब्ध करवाक हेतु ।
- निकुञ्जक जैविक विविधता संरक्षण शिक्षा केन्द्रक नमुनाक रुपमे विकास करवाक हेतु ।
- पर्यटन व्यवसाय प्रवर्द्धन करवाक हेतु ।
- मध्यवर्ती क्षेत्र व्यवस्थापन प्रणलीसँ स्थानीय बासिन्दासभक सामुदायिक विकास आर जैविक विविधता संरक्षण कार्यमे सहभागिता करवाक हेतु ।
इतिहास[सम्पादन करी]
ई क्षेत्रक संरक्षणक इतिहासक देखलाक बाद सन १९७६ मे जलाधार संरक्षण क्षेत्रक रुपमे शिवपुरी जलाधार संरक्षण वोर्डद्वारा संरक्षण सुरु सन् १९७८ मे शिवपुरी संरक्षित जलाधार क्षेत्र कायम भेल पावल जाएत अछि । अहिना सन १९८४ मे शिवपुरी जलाधार तथा वन्यजन्तु आरक्ष घोषणा भेल छल । एहि नामानुसार ई क्षेत्रक आवस्यक संरक्षण तथा व्यवस्थापनक कार्यसभ होएत जाएत ई क्षेत्रक महत्वक आ मूल्याङ्कन करि सन २००२ मे नेपाल सरकारद्वारा शिवपुरी राष्ट्रिय निकुञ्जक रुपमे राजपत्रमे सूचना प्रकाशित भेल छल । नागार्जुन वनक्षेत्र तत्कालिन राजा विरेन्द्रक निजि वनक रुपमे रहल आर राजा विरेन्द्रक वंशनास भेलाक परिवेशमे देशक राजनैतिक परिवर्तन संगे उ वनक्षेत्रक राष्ट्रियकरण करावक हेतु राजनैतिक निर्णयानुसार सन २००९ मे १५ व.कि.मि. क्षेत्रफल ओगटल नागार्जुन वन क्षेत्रक समेत शिवपुरी राष्ट्रिय निकुञजमे गाभि शिवपुरी नागार्जुन राष्ट्रिय निकुञ्ज नामाकरण कएल गेल छल ।
बहुत पहिलेसँ काठमाण्डौ उपत्यकामे ई निकुञ्जक बडका महत्व रहल आएल अछि । काठमाण्डौ उपत्यकामे दैनिक खपत हुए वाला हजार लिटर पियए वाला पानिक मूल स्रोत भेलाक कारणसँ ई निकुञ्जक महत्व इतिहास कालसँ रहल आएल अछि । वि.सं. २०५८ मे काठमाण्डौ, नुवाकोट आ सिन्धुपाल्चोक जिलाक १४४ व.कि.मी भुभाग ओगटल शिवपुरी राष्ट्रिय निकुञ्जक रुपमे ई निकुञ्जक स्थापना कएल गेल छल । तै पश्चात ई निकुञ्जक पुनः वि.सं. २०६५ मे नागार्जुन वन संरक्षण क्षेत्रक काठमाण्डौ आ धादिङमे परएवाला १५ व.कि.मी भूभाग समेट कुल १५९ व.कि.मी मे पसारल गेल छल ।
धरातलिय अवस्थिति[सम्पादन करी]
ई निकुञ्ज समुन्द्र सतहसँ १३५०–२७३२ मिटरक उचाईमे अवस्थित अछि । भौगोलिक रुपमे शिवपुरी क्षेत्र २७°४५' सँ २७° ५२' उत्तरी अक्षांस तथा ८५° १६' सँ ८५° ४५' पूर्वी देशान्तर आर नागार्जुन क्षेत्र २७° ४३' सँ २७°४६' उत्तरी अक्षांस तथा ८५°१३' सँ ८५° १८' पूर्वी देशान्तर तक पसरल रहल नेपालक मध्य पहाडक प्रतिनिधित्व करवाला ई एक मात्र निकुञ्ज अछि ।
राजनीतिक अवस्थिति[सम्पादन करी]
- ई निकुञ्ज वाग्मती अञ्चलक काठमाण्डौ, धादिङ, नुवाकोट आर सिन्धुपाल्चोक जिलाक आंशिक भूभाग समटल २६ गाउँ विकास समिति छुबने अछि । जहि मेसँ काठमाण्डौक १४, धादिङक १, नुवाकोट क ९ आर सिन्धुपाल्चोक जिलाक २ गाउँ विकास समिति परैत अछि ।
- जिला अनुसार निकुञ्ज पसरल क्षेत्रफलक विवरण
ई निकुञ्जक शिवपुरी क्षेत्र अंर्तगत काठमाण्डौ जिलाक ९५ व. कि. मि. भुभाग, नुवाकोट जिलाक ३६ व. कि. मि. भुभाग आर सिन्धुपाल्चोक जिलाक १३ व. कि. मि. भुभाग समेत कुल १४४ व. कि. मि. भुभाग ओगटने अछि । तहिना ई निकुञ्जक नागार्जुन क्षेत्र अंर्तगत काठमाण्डौ जिलाक ७.७ व. कि. मि. भुभाग आर धादिङ जिलाक ७.३ व. कि. मि. भुभाग समेत कुल १५ व. कि. मि. भुभाग ओगटने अछि । अहिना दुनु क्षेत्र समेत ई निकुञ्जक कुल १५९ व. कि. मि भुभाग ओगटने अछि ।
भौगोलीक अवस्थिति[सम्पादन करी]
- ई निकुञ्जक धरातलीय उचाई १३५० मिटरसं २७३२ मिटरतक रहल अछी । ई निकुञ्ज क्षेत्रक शिवपुरी, विष्णुद्वार आर अल्लेक लेकमे पौष माघ महिनामे छोट समयक लेल हिमपात होएत अछी ।
- ई निकुञ्जक शिवपुरी क्षेत्रक सरदर लम्बाई २० कि.मि अछी आर सरदर चौडाई ५ कि.मि अछी । तहिना नागार्जुन क्षेत्रक सरदर लम्बाई ६ कि.मि अछी आर सरदर चौडाई ५ कि.मि अछी ।
वनक किसिम आर वनस्पति[सम्पादन करी]
- वनक किसिम धरातलिय अवस्थ्तिक कारण ई निकुञ्ज क्षेत्रमे ४ किसिमक वनसभ अछि ।
- ई निकुञ्जक निचला मिश्रित चौडापाते वन १३५० मि. सँ १५०० मि.को उचाईमे अवश्तित अछि । जेहिमे पावबला मुख्य प्रजातिक गाछक रुपमे कबछुवा,ढालेकट्टुस,उत्तिसकाफल,महुवा,टुनी,शिरीष आदि परैत अछि ।
- ई निकुञ्जक १३५० मि. सँ १६०० मि. तकक उचाईमे खोटेसल्लो वन अवश्तित अछि । जहिमे पबवाला मुख्य प्रजातिक रुपमे खोटे\रानी सल्लो, मयल,मुसुरेकट्टुस, काफल आदि अछी ।
- ई निकुञ्जक उपरक मिश्रित चौडापाते वन १५०० मि. सँ २७०० मि.क उचाईमे अवश्तित अछि । जहिमे पाबवाला मुख्य प्रजातिक रुपमे पांगर, फिरफिरे, ओखर, लांकुरी, उत्तिस,वैस, खसु्र, अर्खौलो आदि परैत अछि ।
- ई निकुञ्जक २३०० मि. सँ २५०० मि. तकक उचाईमे खस्रु वनक्षेत्र अवश्तित अछी । जहिमे पाबवाला मुख्य प्रजातिक गाछमे खस्रु, झिंगाने, बांझ, लिसो आ १२५० प्रजातिका वनस्पति
पावल जाएत अछि जहिमध्मे ५० प्रजातिक रैथाने वनस्पति पावल जाएत अछी । अहिना करि ई वनक्षेत्रमे १२९ प्रजातिक ढुसी (च्याउ) सेहो पावल जाएत अछी ।
वन्यजन्तु तथा पंक्षी[सम्पादन करी]
ई निकुञ्जमे २२ टासँ बेसी जाएतक स्तनधारी जानवरसभक वसोबास रहल आएल अछि । जहिमध्य संरक्षित ध्वाँसे चितुवा, चरीबाघ, आसामी बाँदर, सालक जेहन वन्यजन्तु एत पावल जाएत अछि । ई निकुञ्जमे करिब ३११ प्रजातिक चिरई चुनमुन तथा पंक्षी पावल जाएत अछि । जहिमध्य १७७ प्रजातिक बसाई सराई करैवाला पंक्षी एत पावल जाएत अछि । अहिना करि ई निकुञ्जमे करिब १०२ प्रजाति तितली\पतङ्गसभ सेहो पावल जाएत अछि ।
निकुञ्जक विशेषता[सम्पादन करी]
- राजधानीसँ सबसँ कम दुरीमे(१२ कि.मी.) रहल राष्ट्रिय निकुञ्ज ।
- काठमाण्डौ उपत्यकाक प्रसिद्ध नदीसभ वागमती आ विष्णुमतीक उद्गम स्थल ।
- ठण्डापनि क्षेत्रसँ हिम श्रृङ्गखलाक अवलोकन करि सकैवाला दृश्यमवलोकन बिन्दु ।
- काठमाण्डौक बासिन्दाक पियवाला पनि उपलब्ध कराववाला जलाधार क्षेत्र ।
- संरक्षण शिक्षा, अध्यन अनुसन्धान एवम पर्या– पर्यटन प्रवद्र्धनक लेल प्रचुर संभावना रहल क्षेत्र ।
- स्थानीय वातावरण शुद्धीकरण काठमाण्डौ उपत्यकासँ निःसृत कार्वनडाईअक्साइडलाई शोषण करैवाला क्षेत्र ।
- नेपालक मानव निर्मित लम्बा दिवाल शिवपुरी १११ कि.मि. ,नागार्जुन २९ कि.मी.
- लाङ्गटाङ्ग राष्ट्रिय निकुञ्ज जाएवाला प्रवेशद्धार ।
- दुटा वन क्षेत्र मिलाएल राष्ट्रिय निकुञ्ज ।
- चट्टान आरोहणक अभ्यास क्षेत्र ।
भ्रमणक लेल आकर्षण आ महत्वपूर्ण क्षेत्र[सम्पादन करी]
धार्मिक सम्पदा[सम्पादन करी]
ई शिवपुरी नागार्जुन राष्ट्रिय निकुञ्जमे विभिन्न प्रकारक धार्मिक आकर्षण आ महत्वक क्षेत्रसभ अछि । बागद्वार, कागेश्वरी, मणिचूड, तारकेश्वर, सुन्दरीमाई, विष्णुपादुका, नागीगुम्बा, पचलीभैरव शान्तिगुफा, नागदेवता, जामाचो गुम्वा गणेश मन्दिर आदि एतके प्रसिद्ध धार्मिक सम्पदामे परैत अछि ।
सांस्कृतिक सम्पदा[सम्पादन करी]
ई शिवपुरी नागार्जुन राष्ट्रिय निकुञ्ज हिन्दु आ बौद्ध धर्मालम्बीसभक सांस्कृतिक संगमस्थल सेहो रहल आएल अछि ।
पद यात्रा मार्गसभ[सम्पादन करी]
राष्ट्रिय निकुञ्जभितर निषेधित कार्यसभ[सम्पादन करी]
अधिकार प्राप्त अधिकारीसँ लिखित अनुमति नैल कोनो आदमी राष्ट्रिय निकुञ्ज भितर देहायक काम करि नै पाएब सकैत अछि ।
- ई शिवपुरी नागार्जुन राष्ट्रिय निकुञ्ज भितर वन्यजन्तु आ पंक्षीक शिकार नै करि सकै छी ।
- कोनो किसिमक पदार्थक घर, छप्पर,आश्रम आ आकार बनाब या भोग नै करि सकै छी ।
- ई राष्ट्रिय निकुञ्ज भितर कोनो भू–भाग कब्जा करि, सफा करि, आवादी करि, खेती करि या कोनो बाली उब्जाउब या काट नै पाएब सकैछी ।
- ई शिवपुरी नागार्जुन राष्ट्रिय निकुञ्ज भितर घर पोसल जीवजन्तु या पंक्षी चराब या पानि पिया नै सकै छी ।
- गाछ, गाछ, झाखुर या अन्य कोनो वन पैदावार काटि, उखारि, हटाए, छेक या वन पैदावार सुकाबएवाला कोनो काम करि, आइग लगाए या आर कोनो प्रकारक हानी नोक्सानी पहुचाबक लेल मनाहि अछि ।
- ई शिवपुरी नागार्जुन राष्ट्रिय निकुञ्ज भितर खानी खुनि, पत्थर खुनि या कोनो खनिज पदार्थ, पत्थर, माइट, कङ्कड या अन्य एहन पदार्थ हटाब नैसकै छी ।
- ई राष्ट्रिय निकुञ्ज भितर वन, पैदावार, वन्यजन्तु, पंक्षी या जमिनक क्षति नै पहुचा सकै छी ।
- ई राष्ट्रिय निकुञ्ज भितरहात हतियार, खर खजाना या विषसाथमे लजएला या प्रयोग करि नैपाएब सकै छी ।
- ई शिवपुरी नागार्जुन राष्ट्रिय निकुञ्ज भितर काजमे खटल सरकारी कर्मचारी या राष्ट्रिय निकुञ्जभितरक प्रचालित रास्ताक यात्रुसभ बाहेक औरक घरपोसल या अन्य किसिमक जीवजन्तु लजाएला नै सकै छी ।
- ई राष्ट्रिय निकुञ्जभितर बहैबला नदी, नाला या पानिक कोनो स्रोत रोक, फिराब या वहिमे कोनो हानीकारक या विस्फोटक पदार्थसभ प्रयोग करि नैसकै छी ।
दण्ड सजाँय[सम्पादन करी]
ई शिवपुरी नागार्जुन राष्ट्रिय निकुञ्ज क्षेत्र भितर गैर कानुनी तरिकासँ वन्यजन्तु मारि, घायल बनाब, खरिद–बिक्री करए वा अन्य संरक्षित वन्यजन्तुक ओसारपोसार आ, खरिद–बिक्री करल पाबल गेलापर निजक रु. ५०,००० (पचास हजार) सँ रु. १००,०००(एक लाख) तकक जरिवाना वा पाँचसँ पन्ध्र वर्षधरि कैद वा दुनो सजाय होएत ।


text:
मैथिली भाषा-साहित्य कें केंद्र क’ राजधानी दिल्ली मे काल्हि सं तीन दिवसीय लिटरेचर फेस्टिवल आयोजित अछि. साहित्यक एहि कुंभ मे देश-विदेशक मैथिलीकर्मी जुटि रहलाह अछि.
फेस्टिवलक आयोजन मैथिली लेखक संघ ओ मैभो अकादमी सहित कतिपय संस्थादि संयुक्त सहयोग सं क’ रहल अछि. 16 मार्च सं 18 मार्च धरि नव दिल्लीक इंदिरा गांधी राष्ट्रीय कला केंद्र परिसर मे साहित्यक भव्य आयोजन राखल गेल अछि.
तीन दिन मे भाषा-साहित्य, लोककला आदि अनेक विषय पर सत्र सभ आयोजित अछि. मैथिलीक ई आयोजन दू खेप पटना मे भ’ चुकल अछि आ ई तेसर संस्करण अछि जे एमकी राजधानी दिल्ली होस्ट क’ रहल अछि.
जें कि दिल्ली एखन मैथिली-मिथिलाक केंद्र बिंदु जकां विकसित भेल अछि, एहि आयोजन सं भाषा-साहित्यक परिचिती आ प्रसार कें मदति भेटि सकैत छै. मिथिमीडिया दिस सं शुभकामना!
विशेष जनतब एतय देखल जा सकैत अछि!


text:
ह्याकर (कम्प्युटर सुरक्षा)
सामान्य रुपमे कही त कोनो ह्याकर एकटा एहन व्यक्ति होएत अछी जे सामान्यत: प्रशासकीय नियन्त्र तक पुईग कम्प्युटर सुरक्षा प्रणालीक तोडैत अछी। ह्याकर्स शब्दक अर्थ प्राय कम्प्युटरसँ समर्थित होएत अछी । ईसभ अवैध माध्यमक प्रयोगक प्रति लापरवाह होएत अछी आर ईसभक उपज राजनैतिक अथवा सामाजिक कारणसँ होएत अछी कहिक अड्कल कएल गेल अछी । ह्याकर शब्दक अन्य अर्थ (कम्प्युटर प्रोग्रामर आर घरेलु कम्प्युटर शौकिन) सेहो ई भितर रहल अछी , जे कि कम्प्युटर सुरक्षासँ सम्बन्धित नै होएत अछी, परन्तु प्रमुख समाचार माध्यमहरुद्वारा ईसभक कहियो भी ह्याकर नै कहल गेल ।


text:
पटना। प्रदेश मे उच्च शिक्षा अगिला सत्र स महंग हेबाक आशंका अछि। एहि मे तीस प्रतिशत तक वृद्धि क अनुमान अछि। नव सत्र मे उच्च शिक्षा तीस स चालीस गुणा अधिक महंग हेबाक उम्मीद अछि। केन्द्र सरकार आ यूजीसी द्वारा विवि कए लंबा अरसा स आंतरिक स्रोत बढ़ेबा लेल कहल जा रहल अछि। हुनकर कहब अछि जे धीरे-धीरे अनुदान मे कमी कर देल जाइत। एहि लेल देश भर क सब टा राज्य क सरकार स विचार सेहो मांगल गेल छल। केन्द्र आ यूजीसी स संकेत भेटबाक बाद पिछला पांच वर्ष स विवि मे शुल्क वृद्धि क कसरत शुरू कर देल गेल छल। एहि दौरान कईटा कॉलेज द्वारा विभिन्न मद क शुल्क कए बढ़ा देल गेल, मुदा इ एतना चालाकी स कएल गेल जे छात्र कए भनक तक नहि लागल आ जखन पता लागल, तखन तक सत्र काफी आगू बढ़ गेल छल। पटना विवि मे एहि बेर परीक्षा संबंधित काज क शुल्क कए बढ़ा देल गेल अछि। एहि स पड़ै वाला अतिरिक्त बोझ कए प्रत्यक्षतौर पर छात्र स वसूलल जाइत।
मुख्य पृष्ठ समाद विशेष महंग होइत उच्च शिक्षा


text:
विदेह १५ नवम्बर २००८ वर्ष १ मास ११ अंक २२-part-iii
धर्मेन्द्र विह्वल-जन्म विक्रम सम्वत २०२३-१२-०४, बस्तीपुर सिरहा,शिक्षा : एम ए ( मैथिली/राजनीतिशास्त्र ),डिप्लोमा ईन डेभलपमेन्ट जर्नालिज्म,प्रकाशित कृति : एक समयक बात (वि स २०६१ मैथिली हाईकु संग्रह ),रस्ता तकैत जिनगी (वि स २०५०/ कविता संग्रह ),एक सृष्टि एक कविता (२०५७/ दीर्घ कविता ),हमर मैथिली पोथी ( कक्षा 1 सं ५ धरिक पाठय पुस्तक ),सम्प्रति : सभापति, नेपाल पत्रकार महासंघ
किछु छौंक
१) बदनामी–
प्रेम आ सिनेहकेँ
सरेबजार
निलाम नहि करू
गौरवमय इतिहासकेँ
एना बदनाम नहि करू ।
२) विज्ञापन
जानि नहि
आदमीक जंगलमे
हम कतय
हेरा रहल छी
अखवारक ढ़ेरमे
हम जिनगीक विज्ञापन
ताकि रहल छी ।
३) इज्जत
खुलेआम इज्जत
बिका रहल अछि
दाम दऽ
झट कीनि दिअ
जल्दि करू
स्टक सीमित अछि ।
जितमोहन झा घरक नाम “जितू” जन्मतिथि ०२/०३/१९८५ भेल, श्री बैद्यनाथ झा आ श्रीमति शांति देवी केँ सभ स छोट (द्वितीय) सुपूत्र। स्व.रामेश्वर झा पितामह आ स्व.शोभाकांत झा मातृमह। गाम-बनगाँव, सहरसा जिला। एखन मुम्बईमे एक लिमिटेड कंपनी में पद्स्थापित।रुचि : अध्ययन आ लेखन खास कs मैथिली ।पसंद : हर मिथिलावासी के पसंद पान, माखन, और माछ हमरो पसंद अछि।
दुनियाँक सभ फूल,खुशबू, आर बहार !
अपनेक मिले इ सभ उपहार !!
आसमाँ के चाँद, आर सितारा !
एय सब सँ अपने करू श्रृंगार !!
अपने खुश रही, आवाद रही !
ख़ुशी के एहेंन हुवे फुहार !!
हमर एहेंन दुवा अछि हजार !
दामन अपनेक कम परे ….
जीवन मेंs अपनेक मिले एतेक प्यार !!
मंजिल आसान सभटा, मुस्किल बेनूर हुवे !
दिलक जे भी अछि तम्मना ओ हमेशा दूर हुवे !!
होठ पर होथक बात हुवे, ख़ुशी मेंs समटल जिन्दगी !
गम भरल परछाई अपनेक आँचल सँ लाखो दूर हुवे !!
फूलक तरह मह्कैत रहू, सितारा के तरह चमकैत रहू !
हमर एतबे दुवा अछि अपनेक लेल ….
अपने जाते भी रही, हरदम चाह्कैत रहू !!
लौटक आयब एक दिन, जरुर हमर यकींन करब !
हमर याद आबे तँ आइख अपन नै कहियो नम करब !!
दुनियाँ साजिश केs कs जुदा नै के दिए हमरा !
कियो किछ भी कहे अपने भरोसा नै करब !!
फुरसत के लम्हा मेंs ख़त लिखब अपने कs मुदा !
हर दिन अपने हमर खतक इंतजार नै करब !!
हाथ मेंs पहिरने कंगना छी, आर कान मेंs पहिरने बाली !
हम विदेहक लेल अहिना लिखेत रहब, चाहे नव वर्ष होई या दिवाली !!
१.वैकुण्ठ झा २. हिमांशु चौधरी
श्री बैकुण्ठ झा,पिता-स्वर्गीय रामचन्द्र झा, जन्म-२४ – ०७ – १९५४ (ग्राम-भरवाड़ा, जिला-दरभंगा),शिक्षा-स्नात्कोत्तर (अर्थशास्त्र),पेशा- शिक्षक। मैथिली, हिन्दी तथा अंग्रेजी भाषा मे लगभग २०० गीत कऽ रचना। गोनू झा पर आधारित नाटक ”हास्यशिरोमणि गोनू झा तथा अन्य कहानी कऽ लेखन। अहि के अलावा हिन्दी मे लगभग १५ उपन्यास तथा कहानी के लेखन।
(१०/०२/९१)
चलू देखैब अपन गाम अय
ये बम्बई के कनियाँ देखल अहाँ दुनियाँ
चलू देखैब अपन गाम अय- गाम ये
तूबय जतय महु-आम ये। ये बम्बई…
पहिरी तऽ बेल बाँट ओढ़ी नई ओढ़नी
घोघमे अहाँ सँ सुन्नर नोकरनी
वैह थिक सीताक गाँम अय-गाँम ये।
तूबय…
भेटत जौं पोखरि मन्दिर देखू ओतय
भावहु भैंसुरसँ छुआई छै जत्तय
लै नञ पतिक केउ नाम अय- नाम ये।
तूबय जतय…
भैंसुर ससुर देवर बुझि नञ पड़ै एतय
देखबै पुरनियों मरौतो काढ़ै ओतय
पीबै छै भाँग, नई जाम अय, भाँग अय।
तूबय..
जकरा कही रोटी ओ छै सोहारी
तीमन कही हम अहाँ तरकारी
पहिरै छै पुरुख खराम अय- खराम अय।
भरिमन कनियाँ घुमू अहाँ बम्बई
आँगनसँ ओतय त कोनटामे जे बई
चलबै निहुरि नई, उदाम अय, उदाम अय!
तूबय…
सिनेमा २०.०९.९१
अछि प्रभाव पसरल सगरो, डिस्को धुनमे नाचय नङरो।
भारत भूषण के रोल एखन, होइछ पसन्द, ककरो-ककरो।
अछि प्रभाव…
अछि देखा रहल अमिताभ नाच, गाबय जहिना हो झूठ साँच।
अभिनेत्रीक कपड़ा बनल नाप, दू-दू मिलि कय भय जाइछ पाँच।
मुक्का , लोटा, सोटा सँ नई बाँचि कय होय आब झगड़ो
अछि..
भारत नाट्यम बिसराय रहल, बाजा एहनो केकियाय रहल
स्रोताकेँ कान उड़ाय रहल, बुझू ओहिना जे वज्र खसल
मुदा सुनत के अहाँक बात? भय रहल प्रशंसा तऽ ओकरो।
अछि प्रभाव…
हमर सभ्यता जाय रहल, पाश्चात्य सभ्यता छाय रहल,
संग एक टेबुलपर बैसि देखू , अछि खाय रहल भावहु भैंसुरो।
अछि प्रभाव..
दहेज १८.०९.९१
प्रण तऽ कयल बार-बार, पाओल अहाँक मधुर प्यार।
संग छोड़ि मझधार, गेलउँ कतय, कतय गेलउँ।
कतय गेलउँ कतय गेलउँ
गेलउँ कतय कतय गेलउँ
रे जो हवा तोँ कहि कऽ आ, संवाद किछु जरूर ला,
छी अवला तऽ नारी हम, की यैह छी हमर बला?
कहब ई दर्द ककरा हम, कहब सुनत हँसत भला।
कहिहैं ई जरूर तूँ, एहन केना निठुर भेलउँ।
निठुर भेलउँ निठुर भेलउँ
कतय गेलउँ कतय गेलउँ
दहेज तऽ दहेज छै, की प्रेमसँ प्रहेज छै।
कमलकेँ रौँदि कऽ कतउ , की वीर केउ बनल ओ छै।
बालु के दिवाल जौँ बनल, ढहल ओ छै।
करू प्रयास खुद अपन, दहेज लय की प्रण केलउँ।
कतय गेलउँ कतय गेलउँ
गेलउँ कतय कतय गेलउँ
होइछ विवाह प्यार लय, उठबय घरक तऽ भार लय,
सोचनहुँ नञ छल हमर तऽ मन, छोद्अब अहाँ तँ कार लय,
हवा ठिठकि मुसकि कहय, नञ छल असल प्रणय।
दोष अछि तँ ई कार केँ, जगत के भार हम भेलहुँ
कतय गेलउँ कतय गेलउँ
गेलउँ कतय कतय गेलउँ
परदेश- २७.१२.८९ एवं ८.१.९०
पाहुन बनि निज गृह त्यागि अहाँ
कतबा दिन रहबै परदेशी।
बाबा बाबू सब छला वैह
होयत बेटा पुनि परदेशी॥
निज उद्यमके उत्थान करू,
मिलि शासक लग अभियान करू।
होयब गरीब नईं कोना हम?
हमरो श्रमपर अभिमान करू॥
भूमिक महिमा गुणगान केने
दुनियाँमे ककरा की भेटल?
गुणगान आर श्रमदान करू
वनि वीर जगतमे नाम करू।
सब किछु रहैत हम छी गरीब,
की बनल रहत एहिना नशीब?
पढ़ि-पढ़ि बच्चा ठोकर खायत
लय नाम अयाचिक जल पीब?
दुनियाँमे ककरा के देलक?
यदि देलक तऽ ओ भिक्षा थिक।
आश्रित बनि रही अगर सब दिन
थिक नई यथार्थ, नईं शिक्षा थिक॥
जागू-आ’ जगा दियौ सबकेँ
सुनू आ सुना दियौ सबकेँ।
निज पौरुष जे नईं चीन्हि सकल
ओऽ तऽ जगमे कायरता थिक
सड़क १९.०९.९१
हम छी सड़क स्वतन्त्र भारतक
मिथिला हो मद्रास मगध मथुरा
मदुरै मुम्बई (बम्बई) रोहतक। हम छी
कानी हकन्न मीलि कऽ हम सब
ढेकरि-ढेकरि ओ पीबय आशक,
मना रहल अधिकारी उत्सव।
जकरा घर लागल छल फाटक,
उड़ा रहल ओ मजा तऽ महलक,
हम छी सड़क स्वतन्त्र भारतक।
के देखैत अछि हमर ई दशा
टायर हो या लोकक आँगुर-
फटि-फुटि कय भय रहल दुर्दशा।
जनताकेँ तऽ अछि ई शोचक,
हम छी सड़क स्वतन्त्र भारतक।
परतन्त्र देश छल हमर मान छल,
छी चिक्कन हमरा गुमान छल,
स्नान करी नित हमर शान छल
अस्सी प्रतिशत भाग एखन
हमरा बनबयमे अछि चोरक।
हम छी सड़क स्वतन्त्र भारतक।
घरबैया जौं जागि जाईत अछि,
चोर फुर्र सँ भागि जाइत अछि,
आन्हरो बाजी मारि जाईत अछि।
जनतामे हिम्मत नई शोरक,
हम छी सड़क स्वतन्त्र भारतक।
२.हिमांशु चौधरी-पिता : स्वर्गीय कामेश्र्वर चौधरी,माताः श्रीमती चन्द्रावती चौधरी,जन्मः वि स २०२०/६/५ लहान, सिरहा,शिक्षाः स्नातकोत्तर(नेपाली),पेशाः पत्रकारिता (सम्प्रति : राष्ट्रिय समाचार समिति ),कृति : की भार सांठू ? (मैथिली कविता संग्रह ),विगत दू दशकसं नेपाली आ मैथिली लेखन तथा अभियानमे निरन्तर क्रियाशील आ विभिन्न संघ संस्थासं आबद्ध ।
की भार सांठू ?………
लाते लातसं घायल
लाशे लाशसं गन्हाएल
सङक्रान्तिक पीडामे
की भार सांठू ?………
थुराएल चानी
फ़ुफ़डिआएल अहिबक फ़ड
शोकाएल चाउर, पीपाएल आंजुर
दन्त्यकथाक पात्र जकां
कचोट द’ रहल अछि
गत्र गत्रमे बेधल भाला-गडांस
टीसे-टीसे द’ रहल अछि
फ़ाटल चिटल कपडा-लत्ता
मूंह कतहु, हाथ कतहु स्ट्रेमे राखल सिगरेटक ठुट्टीसन
लावारिस भ’ गेल इतिहासमे बहल नोर
फ़ेर एहिबेर सेहो बहि गेल
गन्हाएल लाशक भार कोनाक’ साठू ?………
अनिष्टकारी अमरौती पीने अछि
ओकरा लेल सत्यम,शिवम आ सुन्दरमक सर्जक बाधकतत्व
बाधकतत्व मरि जाए/माहुरे माहुर भ’ जाए
अन्यायक अमरलत्ती/द्रोपदीक चिरसन नमरैत चलि जाए
एहन सनकमे सनकैत ओकर अमरौती
कखनो बारुद फ़ेकैए/कखनो धराप रखैए
बारुद आ धरापमे पोस्तादाना कत’ ताकू
जे अनरसा बनाएब आ भार सांठब
क्यानभासमे फ़ाटल गाछ देखि
अन्हडि-बिहाडि अएबे करत
विश्र्वासक जयन्ती अङकुरित भेल अछि
परन्च बहुतो धोएल सींथक सेनुरक
कारुणिकताक भार कोनाक’ साठू ?………
नियति
बिछानरुपी मशानमे अर्थहीन भ’
अपन लाशक कठियारी स्वयमसन भ’ गेल छी
इच्छासभमे पूर्णविराम लागि गेल अछि
तें
एकटा नियति भ’ गेल छी
हंसलासं मात्र नंहि
कनएटा पडैत अछि
कनैत कनैत थाकि जाइत छी
तखनो
शान्ति नहि
किछु मनोविनोद करएटा पडैत अछि
बनाबटी मुस्की छोडएटा पडैत अछि
धन्य कथा !
धन्य यथार्थ !!
तें
जीवन मृत्युमे लीन होइत जा रहल अछि
जीवन आ मॄत्यु मन्जिल होइत जारहल अछि
मैथिली साहित्य आ रंगमंच क्षेत्रक महिला विभूति
अणिमा सिंह
(१९२४- )—समीक्षिका, अनुवादिका, सम्पादिका।प्रकाशन: मैथिली लोकगीत, वसवेश्वर (अनु.) आदि। लेडी ब्रेबोर्न कॉलेज, कलकत्तामे पूर्व प्राध्यापिका।
लिली रे
जन्म:२६ जनवरी, १९३३,पिता:भीमनाथ मिश्र,पति:डॉ. एच.एन्.रे, दुर्गागंज, मैथिलीक विशिष्ट कथाकार एवं उपन्यासकार । मरीचिका उपन्यासपर साहित्य अकादेमीक १९८२ ई. मे पुरस्कार।मैथिलीमे लगभग दू सय कथा आ पाँच टा उपन्यास प्रकाशित।विपुल बाल साहित्यक सृजन। अनेक भारतीय भाषामे कथाक अनुवाद-प्रकाशित। प्रबोध सम्मान प्राप्त।
शांति सुमन
जन्म 15 सितम्बर 1942, कासिमपुर, सहरसा, बिहार, प्रकाशित कृति, “ओ प्रतीक्षित, परछाई टूटती, सुलगते पसीने, पसीने के रिश्त, मौसम हुआ कबीर, समय चेतावनी नहीं देता, तप रेहे कचनार, भीतर-भीतर आग, मेघ इन्द्रनील (मैथिली गीत संग्रह), शोध प्रबंध: मध्यवर्गीय चेतना और हिन्दी का आधुनिक काव्य, उपन्यास: जल झुका हिरन। सम्मान: साहित्य सेवा सम्मान, कवि रत्न सम्मान, महादेवी वर्मा सम्मान। अध्यापन कार्य।
शेफालिका वर्मा
जन्म:९ अगस्त, १९४३,जन्म स्थान : बंगाली टोला, भागलपुर । शिक्षा:एम., पी-एच.डी. (पटना विश्वविद्यालय),सम्प्रति: ए. एन. कालेज मे हिन्दीक प्राध्यापिका ।प्रकाशित रचना:झहरैत नोर, बिजुकैत ठोर । नारी मनक ग्रन्थिकेँ खोलि:करुण रससँ भरल अधिकतर रचना। प्रकाशित कृति :विप्रलब्धा कविता संग्रह,स्मृति रेखा संस्मरण संग्रह,एकटा आकाश कथा संग्रह, यायावरी यात्रावृत्तान्त, भावाञ्जलि काव्यप्रगीत । ठहरे हुए पल हिन्दीसंग्रह ।
इलारानी सिंह
जन्म 1 जुलाई, 1945, निधन : 13 जून, 1993, पिता: प्रो. प्रबोध नारायण सिंह सम्पादिका : मिथिला दर्शन, विशेष अध्ययन: मैथिली, हिन्दी, बंगला, अंग्रेजी, भाषा विज्ञान एवं लोक साहित्य। प्रकाशित कृति: सलोमा (आस्कर वाइल्डक फ्रेंच नाटकक अनुवाद 1965), प्रेम एक कविता (1968) बंगला नाटकक अनुवाद, विषवृक्ष (1968) बंगला नाटकक अनुवाद, विन्दंती (1972), स्वरचित: मैथिली कविता संग्रह (1973), हिन्दी संग्रह।
नीरजा रेणु
जन्म: ११ अक्टूबर १९४५,नाम: कामाख्या देवी,उपनाम:नीरजा रेणु,जन्म स्थान:नवटोल,सरिसबपाही ।शिक्षा: बी.ए. (आनर्स) एम.ए.,पी-एच.डी.,गृहिणी ।प्रकाशित रचना:ओसकण (कविता मि.मि., १९६०) लेखन पर पारिवारिक, सांस्कृतिक परिवेशक प्रभाव।मैथिली कथा धारा साहित्य अकादेमी नई दिल्लीसँ स्वातन्त्र्योत्तर मैथिली कथाक पन्द्रह टा प्रतिनिधि कथाक सम्पादन ।सृजन धार पियासल कथा संग्रह,आगत क्षण ले कविता संग्रह, ऋतम्भरा कथा संग्रह,प्रतिच्छवि हिन्दी कथा संग्रह,१९६० सँ आइधरि सएसँ अधिक कथा, कविता, शोधनिबन्ध, ललितनिबन्ध,आदि अनेक पत्र-पत्रिका तथा अभिनन्दनग्रन्थमे प्रकाशित ।मैथिलीक अतिरिक्त किछु रचना हिन्दी तथा अंग्रेजीमे सेहो।
उषाकिरण खान
जन्म:१४ अक्टूबर १९४५,कथा एवं उपन्यास लेखनमे प्रख्यात।मैथिली तथा हिन्दी दूनू भाषाक चर्चित लेखिका।प्रकाशित कृति:अनुंत्तरित प्रश्न, दूर्वाक्षत, हसीना मंज़िल (उपन्यास), नाटक, उपन्यास।
प्रेमलता मिश्र ’प्रेम’
जन्म:१९४८,जन्मस्थान:रहिका,माता:श्रीमती वृन्दा देवी,पिता:पं. दीनानाथ झा,शिक्षा:एम.ए., बी.एड.,प्रसिद्ध अभिनेत्री दू सयसँ बेशी नाटकमे भाग लेलनि ।भंगिमा (नाट्यमंच) क भूतपूर्व उपाध्यक्षा, पत्रिकाक सम्पादन, कथालेखन आदिमे कुशल । ’अरिपन’ आदि अनेक संस्था द्वारा पुरस्कृत-सम्मानित।
आशा मिश्र
जन्म:६-७-१९५० ई.,प्रकाशित कथा मे मैथिकीक संग हिन्दी मे सेहो । सभसँ पैघ विजय मैथिली कथा संग्रह।
नीता झा
जन्म : २१-०१-१९५३,व्यवसाय:प्राध्यापिका । लेखन पर समाजक परम्परा तथा आधुनिकताक संस्कार सँ होइत विसंगतिक प्रभाव।प्रकाशित कृति : फरिच्छ, कथा संग्रह १९८४, कथानवनीत १९९०,सामाजिक असन्तोष ओ मैथिली साहित्य शोध समीक्षा।
ज्योत्स्ना चन्द्रम
मूल नाम: कुमारी ज्योत्स्ना ,उपनाम : ज्योत्स्ना आनन्द ,जन्मतिथि: १५ दिसम्बर, १९६३,जन्मस्थान : मरूआरा, सिंधिया खुर्द, समस्तीपुर,पिता: श्री मार्कण्डेय प्रवासी,माता: श्रीमती सुशीला झा,कार्यक्षेत्र : अध्ययनाध्यापन ।,रचना प्रकाशित : झिझिरकोना (कथा-संग्रह), एसगर-एसगर (नाटक),बीतक संग संकलन एवं सम्पादन।एकर अतिरिक्त दर्जनाधिक कथा ओ कविता विभिन्न पत्र-पत्रिका में प्रकाशित तथा आकाशवाणीक पटना, भागलपुर, दरभंगा केन्द्रसँ प्रसारित।शिक्षा : पटना विश्वविद्यालयसँ हिन्दी साहित्यमे एम.ए,।
सुस्मिता पाठक
जन्म:२५ फरवरी, १९६२,सुपौल, बिहार । परिचिति कविता संग्रह प्रकाशित । कथावाचक, कथासंग्रह प्रकाशनाधीन । राजनीति शास्त्रमे एम.ए.। संगीत, पेंटिंगमे रुचि । मैथिलीक पोथी पत्रिका पर अनेक रेखाचित्र प्रकाशित । समकालीन जीवन, समय, आ तकर स्पंदनक कवयित्री । अनेक भाषामे रचनाक अनुवाद प्रकाशित।
बालानां कृते
१.प्रकाश झा- बाल कविता २. बालकथा- गजेन्द्र ठाकुर
३. देवीजी: ज्योति झा चौधरी
प्रकाश झा, सुपरिचित रंगकर्मी। राष्ट्रीय स्तरक सांस्कृतिक संस्था सभक संग कार्यक अनुभव। शोध आलेख (लोकनाट्य एवं रंगमंच) आऽ कथा लेखन। राष्ट्रीय जूनियर फेलोशिप, भारत सरकार प्राप्त। राजधानी दिल्लीमे मैथिली लोक रंग महोत्सवक शुरुआत। मैथिली लोककला आऽ संस्कृतिक प्रलेखन आऽ विश्व फलकपर विस्तारक लेल प्रतिबद्ध। अपन कर्मठ संगीक संग मैलोरंगक संस्थापक, निदेशक। मैलोरंग पत्रिकाक सम्पादन। संप्रति राष्ट्रीय नाट्य विद्यालय, नई दिल्लीक रंगमंचीय शोध पत्रिका रंग-प्रसंगक सहयोगी संपादकक रूपमे कार्यरत।
( मिथिलामे सभस’ उपेक्षित अछि मिथिलाक भविष्य ; यानी मिथिलाक बच्चा । मैथिली भाषामे बाल-बुदरुक लेल किछु गीतमय रचना अखन तक नहि भेल अछि जकरा बच्चा रटिक’ हरदम गावे-गुनगुनावे जाहिसँ बच्चा मस्तीमे रहै आ ओकर मानसिक विकास दृढ़ हुऎ । एहि ठाम प्रस्तुत अछि बौआ-बच्चाक लेल किछु बाल कविता । )
१. प्रकाश झा
बाल-बुदरुकक लेल कविता
छैठ परमेसरी
आइ छै खड़ना खीर रातिमे, दादी सबके देतै
ढाकी, केरा,कूड़ा ल’ क’, घाट पर हमहू जेबै
भोरे – भोर सूरज के ,अरघ हमहू देखेबै
ठकुआ, मधूर, केरा, भुसवा हाउप हाउप खेबै .
२. बालकथा- गजेन्द्र ठाकुर
छेछन
चित्र ज्योति झा चौधरी
डोम जातिक लोकदेवता छेछन महराज बड्ड बलगर छलाह। मुदा हुनकर संगी साथी सभ कहलकन्हि जे जखन ओ सभ सहिदापुर गेल छलाह, बाँसक टोकरी आऽ पटिया सभ बेचबाक लेल तखन ओतुक्का डोम सरदार मानिक चन्दक वीरता देखलन्हि। ओ एकटा अखराहा बनेने रहथि आऽ ओतए एकटा पैघ सन डंका राखल रहय। जे ओहि डंकापर छोट करैत छल ओकरा मानिकचन्दक पोसुआ सुग्गर, जकर नाम चटिया छल तकरासँ लड़ए पड़ैत छलैक। मानिकचन्द प्रण कएने रहथि कि जे क्यो चटियासँ जीत जाएत से मानिकचन्दसँ लड़बाक योग्य होएत आऽ जे मानिकचन्दकेँ हराएत से मानिकचन्दक बहिन पनमासँ विवाहक अधिकारी होयत। मुदा ई मौका आइ धरि नहि आएल रहए जे क्यो चटियाकेँ हराऽ कए मानिकचन्दसँ लड़ि सकितय।
दिन बितैत गेल आऽ एक दिन अपन पाँच पसेरीक कत्ता लए छेछन महराज सहिदापुर दिश विदा भेलाह। डंकापर चोट करबासँ पहिने छेछन महराज एकटा बुढ़ीसँ आगि माँगलन्हि आऽ अपन चिलममे आगि आऽ मेदनीफूल भरि सभटा पीबि गेलाह आऽ झुमैत डंकापर चोट कए देलन्हि। मानिकचन्द छेछनकेँ देखलन्हि आऽ चटियाकेँ शोर केलन्हि। चटिया दौगि कए आयल मुदा छेछनकेँ देखि पड़ा गेल। तखन पनमा आऽ मानिकचन्द ओकरा ललकारा देलन्हि तँ चटिया दौगि कय छेछनपर झपटल मुदा छेछन ओकर दुनू पएर पकड़ि चीरि देलखिन्ह। फेर मनिकचन्द आऽ छेछनमे दंगल भेल आऽ छेछन मानिकचन्दकेँ बजारि देलन्हि। तखन खुशी-खुशी मानिकचन्द पनमाक बियाह छेछनक संग करेलन्हि।
दिन बितैत गेल आऽ आब छेछन दोसराक बसबिट्टीसँ बाँस काटए लगलाह। एहिना एक बेर यादवक लोकदेवता कृष्णारामक बसबिट्टीसँ ओऽ बहुत रास बाँस काटि लेलन्हि। कृष्णाराम अपन सुबरन हाथीपर चढ़ि अएलाह आऽ आमक कलममे छेछनकेँ पनमा संग सुतल देखलन्हि। सुबरन पाँच पसेरीक कत्ताकेँ सूढ़सँ उठेलक आऽ छेछनक गरदनिपर राखि देलक आऽ अपन भरिगर पएर कत्तापर राखि देलक।
३. देवीजी: ज्योति झा चौधरी
देवीजी :
चित्र ज्योति झा चौधरी
देवीजी : परीक्षाक तैयारी
परीक्षा लऽग आबि गेल छल।सब विधार्थी सब सचेत भऽ रहल छल। लेकिन ओहिमेसऽ किछु तेहेनो छल जे अतिशय चिन्तित छल जाहि कारण ओकरा सबके स्वास्थ्य सेहो बिगड़ि रहल छल। जखन देवीजीके अहि बातक जानकारी भेलैन तऽ ओ सबके परीक्षाक तैयारी करैके उचित तरीका सिखाबक निर्णय लेली।एक बड़का कोठलीमे सब बच्चा सबके बजौली आ अपन पाठन शुरू केली।पहिने तऽ ओ कहली जे साल भरि बैसल रहिकऽ अंतिम समय मे अधीर भेने किछु नहिं होइत छै।तकर बाद ओ मुख्य रूपसऽ तीन शीर्षक मे अपन विचार रखली :
1 परीक्षाक समय स्वास्थ्यक ध्यान: अहिलेल देवीजी निम्नलिखित परामर्श देली-(1) पर्याप्त भोजन करू।पढ़ाई के चिन्तामे खेनाइ-पिनाइ नहि बिसरू।समय बचाबै लेल दोसर काज बन्द करू जेनाकि कतौ घुमनाई, अनेरो लोक स गप करैमे समय बितौनाई।(2) बाहर के कीनल समान नहिं खाऊ।(3) बीच-बीच मे चलनाई-फिरनाई करैत रहू।भऽ सकैतऽ योग आ ध्यान करू।(4) हमेशा आशावादी रहू।मनुष के मस्तिष्क के क्षमता अपार छै।तैं किछु असम्भव नहिं छै मनुष लेल। (5) पर्याप्त मात्रामे सूतू।छऽ सऽ आठ घंटा जरूर सूतू।नींदके कमीसऽ एकाग्रतामे कमी आबैत छै।
२ पाठ स्मरण करक तरीका: (1) पाठके स्मरण करैलेल ओकरा बुझनाई आवश्यक अछि।अहिलेल शिक्षक सऽ सहायता लिय।एक दोसर के सेहो सहायता करू।गणित लेल अभ्यास आवश्यक छै। (2) स्मरण कैल पाठके बेर-बेर दुहराऊ तऽ ओ बिसरत नहिं। (3) एकरसता हटाबै लेल कनिक काल एकटा विषय पढ़लाक बाद फेर दोसर विषय पढ़ु।
३ अंतिम कालक पढ़ाई: (1) सब पाठके संक्षिप्त नोट बनाकऽ राखू आ परीक्षा लेल जायसऽ पहिने ओकरा पढ़ू, (2) जे प्रश्न कठिन लागैत अछि तकरा एक जगह लिखिकऽ राखू आ जायकाल पढ़ू, (3) रस्तामे सुरक्षाक ध्यान राखू , आ (4) कक्षामे बैसिकऽ कनिक काल ऑंखि मुनिकऽ वा अपन हाथ दिस ताकि ध्यान करू।अहि सऽ एकाग्रता आबैत छै।
देवीजीक अहि परामर्श सऽ सब बच्चाक बढ़िया मार्गदर्शन भेल।सब आगामी वार्षिक परीक्षाक तैयारीमे लागि गेल।
बच्चा लोकनि द्वारा स्मरणीय श्लोक
१.प्रातः काल ब्रह्ममुहूर्त्त (सूर्योदयक एक घंटा पहिने) सर्वप्रथम अपन दुनू हाथ देखबाक चाही, आ’ ई श्लोक बजबाक चाही।
कराग्रे वसते लक्ष्मीः करमध्ये सरस्वती।
करमूले स्थितो ब्रह्मा प्रभाते करदर्शनम्॥
करक आगाँ लक्ष्मी बसैत छथि, करक मध्यमे सरस्वती, करक मूलमे ब्रह्मा स्थित छथि। भोरमे ताहि द्वारे करक दर्शन करबाक थीक।
२.संध्या काल दीप लेसबाक काल-
दीपमूले स्थितो ब्रह्मा दीपमध्ये जनार्दनः।
दीपाग्रे शङ्करः प्रोक्त्तः सन्ध्याज्योतिर्नमोऽस्तुते॥
दीपक मूल भागमे ब्रह्मा, दीपक मध्यभागमे जनार्दन (विष्णु) आऽ दीपक अग्र भागमे शङ्कर स्थित छथि। हे संध्याज्योति! अहाँकेँ नमस्कार।
३.सुतबाक काल-
रामं स्कन्दं हनूमन्तं वैनतेयं वृकोदरम्।
शयने यः स्मरेन्नित्यं दुःस्वप्नस्तस्य नश्यति॥
जे सभ दिन सुतबासँ पहिने राम, कुमारस्वामी, हनूमान्, गरुड़ आऽ भीमक स्मरण करैत छथि, हुनकर दुःस्वप्न नष्ट भऽ जाइत छन्हि।
४. नहेबाक समय-
गङ्गे च यमुने चैव गोदावरि सरस्वति।
नर्मदे सिन्धु कावेरि जलेऽस्मिन् सन्निधिं कुरू॥
हे गंगा, यमुना, गोदावरी, सरस्वती, नर्मदा, सिन्धु आऽ कावेरी धार। एहि जलमे अपन सान्निध्य दिअ।
५.उत्तरं यत्समुद्रस्य हिमाद्रेश्चैव दक्षिणम्।
वर्षं तत् भारतं नाम भारती यत्र सन्ततिः॥
समुद्रक उत्तरमे आऽ हिमालयक दक्षिणमे भारत अछि आऽ ओतुका सन्तति भारती कहबैत छथि।
६.अहल्या द्रौपदी सीता तारा मण्डोदरी तथा।
पञ्चकं ना स्मरेन्नित्यं महापातकनाशकम्॥
जे सभ दिन अहल्या, द्रौपदी, सीता, तारा आऽ मण्दोदरी, एहि पाँच साध्वी-स्त्रीक स्मरण करैत छथि, हुनकर सभ पाप नष्ट भऽ जाइत छन्हि।
७.अश्वत्थामा बलिर्व्यासो हनूमांश्च विभीषणः।
कृपः परशुरामश्च सप्तैते चिरञ्जीविनः॥
अश्वत्थामा, बलि, व्यास, हनूमान्, विभीषण, कृपाचार्य आऽ परशुराम- ई सात टा चिरञ्जीवी कहबैत छथि।
८.साते भवतु सुप्रीता देवी शिखर वासिनी
उग्रेन तपसा लब्धो यया पशुपतिः पतिः।
सिद्धिः साध्ये सतामस्तु प्रसादान्तस्य धूर्जटेः
जाह्नवीफेनलेखेव यन्यूधि शशिनः कला॥
९. बालोऽहं जगदानन्द न मे बाला सरस्वती।
अपूर्णे पंचमे वर्षे वर्णयामि जगत्त्रयम् ॥
इंग्लिश-मैथिली कोष मैथिली-इंग्लिश कोष
इंग्लिश-मैथिली कोष प्रोजेक्टकेँ आगू बढ़ाऊ, अपन सुझाव आऽ योगदान ई-मेल द्वारा ggajendra@yahoo.co.in वा ggajendra@videha.co.in पर पठाऊ।
मैथिली-इंग्लिश कोष प्रोजेक्टकेँ आगू बढ़ाऊ, अपन सुझाव आऽ योगदान ई-मेल द्वारा ggajendra@yahoo.co.in वा ggajendra@videha.co.in पर पठाऊ।
भारत आऽ नेपालक मैथिली भाषा-वैज्ञानिक लोकनि द्वारा बनाओल मानक शैली
मैथिलीक मानक लेखन-शैली
१.मैथिली अकादमी, पटना आऽ २.नेपालक मैथिली भाषा वैज्ञानिक लोकनि द्वारा बनाओल मानक शैली।
१.मैथिली अकादमी, पटना द्वारा निर्धारित मैथिली लेखन-शैली
1. जे शब्द मैथिली-साहित्यक प्राचीन कालसँ आइ धरि जाहि वर्त्तनीमे प्रचलित अछि, से सामान्यतः ताहि वर्त्तनीमे लिखल जाय- उदाहरणार्थ-
ग्राह्य
एखन
ठाम
जकर,तकर
तनिकर
अछि
अग्राह्य
अखन,अखनि,एखेन,अखनी
ठिमा,ठिना,ठमा
जेकर, तेकर
तिनकर।(वैकल्पिक रूपेँ ग्राह्य)
ऐछ, अहि, ए।
2. निम्नलिखित तीन प्रकारक रूप वैक्लपिकतया अपनाओल जाय:भ गेल, भय गेल वा भए गेल। जा रहल अछि, जाय रहल अछि, जाए रहल अछि। कर’ गेलाह, वा करय गेलाह वा करए गेलाह।
3. प्राचीन मैथिलीक ‘न्ह’ ध्वनिक स्थानमे ‘न’ लिखल जाय सकैत अछि यथा कहलनि वा कहलन्हि।
4. ‘ऐ’ तथा ‘औ’ ततय लिखल जाय जत’ स्पष्टतः ‘अइ’ तथा ‘अउ’ सदृश उच्चारण इष्ट हो। यथा- देखैत, छलैक, बौआ, छौक इत्यादि।
5. मैथिलीक निम्नलिखित शब्द एहि रूपे प्रयुक्त होयत:जैह,सैह,इएह,ओऐह,लैह तथा दैह।
6. ह्र्स्व इकारांत शब्दमे ‘इ’ के लुप्त करब सामान्यतः अग्राह्य थिक। यथा- ग्राह्य देखि आबह, मालिनि गेलि (मनुष्य मात्रमे)।
7. स्वतंत्र ह्रस्व ‘ए’ वा ‘य’ प्राचीन मैथिलीक उद्धरण आदिमे तँ यथावत राखल जाय, किंतु आधुनिक प्रयोगमे वैकल्पिक रूपेँ ‘ए’ वा ‘य’ लिखल जाय। यथा:- कयल वा कएल, अयलाह वा अएलाह, जाय वा जाए इत्यादि।
8. उच्चारणमे दू स्वरक बीच जे ‘य’ ध्वनि स्वतः आबि जाइत अछि तकरा लेखमे स्थान वैकल्पिक रूपेँ देल जाय। यथा- धीआ, अढ़ैआ, विआह, वा धीया, अढ़ैया, बियाह।
9. सानुनासिक स्वतंत्र स्वरक स्थान यथासंभव ‘ञ’ लिखल जाय वा सानुनासिक स्वर। यथा:- मैञा, कनिञा, किरतनिञा वा मैआँ, कनिआँ, किरतनिआँ।
10. कारकक विभक्त्तिक निम्नलिखित रूप ग्राह्य:-हाथकेँ, हाथसँ, हाथेँ, हाथक, हाथमे। ’मे’ मे अनुस्वार सर्वथा त्याज्य थिक। ‘क’ क वैकल्पिक रूप ‘केर’ राखल जा सकैत अछि।
11. पूर्वकालिक क्रियापदक बाद ‘कय’ वा ‘कए’ अव्यय वैकल्पिक रूपेँ लगाओल जा सकैत अछि। यथा:- देखि कय वा देखि कए।
12. माँग, भाँग आदिक स्थानमे माङ, भाङ इत्यादि लिखल जाय।
13. अर्द्ध ‘न’ ओ अर्द्ध ‘म’ क बदला अनुसार नहि लिखल जाय, किंतु छापाक सुविधार्थ अर्द्ध ‘ङ’ , ‘ञ’, तथा ‘ण’ क बदला अनुस्वारो लिखल जा सकैत अछि। यथा:- अङ्क, वा अंक, अञ्चल वा अंचल, कण्ठ वा कंठ।
14. हलंत चिह्न नियमतः लगाओल जाय, किंतु विभक्तिक संग अकारांत प्रयोग कएल जाय। यथा:- श्रीमान्, किंतु श्रीमानक।
15. सभ एकल कारक चिह्न शब्दमे सटा क’ लिखल जाय, हटा क’ नहि, संयुक्त विभक्तिक हेतु फराक लिखल जाय, यथा घर परक।
16. अनुनासिककेँ चन्द्रबिन्दु द्वारा व्यक्त कयल जाय। परंतु मुद्रणक सुविधार्थ हि समान जटिल मात्रा पर अनुस्वारक प्रयोग चन्द्रबिन्दुक बदला कयल जा सकैत अछि। यथा- हिँ केर बदला हिं।
17. पूर्ण विराम पासीसँ ( । ) सूचित कयल जाय।
18. समस्त पद सटा क’ लिखल जाय, वा हाइफेनसँ जोड़ि क’ , हटा क’ नहि।
19. लिअ तथा दिअ शब्दमे बिकारी (ऽ) नहि लगाओल जाय।
20. अंक देवनागरी रूपमे राखल जाय।
21.किछु ध्वनिक लेल नवीन चिन्ह बनबाओल जाय। जा’ ई नहि बनल अछि ताबत एहि दुनू ध्वनिक बदला पूर्ववत् अय/ आय/ अए/ आए/ आओ/ अओ लिखल जाय। आकि ऎ वा ऒ सँ व्यक्त कएल जाय।
ह./- गोविन्द झा ११/८/७६ श्रीकान्त ठाकुर ११/८/७६ सुरेन्द्र झा “सुमन” ११/०८/७६
२.नेपालक मैथिली भाषा वैज्ञानिक लोकनि द्वारा बनाओल मानक शैली
मैथिलीमे उच्चारण तथा लेखन
१.पञ्चमाक्षर आ अनुस्वार: पञ्चमाक्षरान्तर्गत ङ, ञ, ण, न एवं म अबैत अछि। संस्कृत भाषाक अनुसार शब्दक अन्तमे जाहि वर्गक अक्षर रहैत अछि ओही वर्गक पञ्चमाक्षर अबैत अछि। जेना-
अङ्क (क वर्गक रहबाक कारणे अन्तमे ङ् आएल अछि।)
पञ्च (च वर्गक रहबाक कारणे अन्तमे ञ् आएल अछि।)
खण्ड (ट वर्गक रहबाक कारणे अन्तमे ण् आएल अछि।)
सन्धि (त वर्गक रहबाक कारणे अन्तमे न् आएल अछि।)
खम्भ (प वर्गक रहबाक कारणे अन्तमे म् आएल अछि।)
उपर्युक्त बात मैथिलीमे कम देखल जाइत अछि। पञ्चमाक्षरक बदलामे अधिकांश जगहपर अनुस्वारक प्रयोग देखल जाइछ। जेना- अंक, पंच, खंड, संधि, खंभ आदि। व्याकरणविद पण्डित गोविन्द झाक कहब छनि जे कवर्ग, चवर्ग आ टवर्गसँ पूर्व अनुस्वार लिखल जाए तथा तवर्ग आ पवर्गसँ पूर्व पञ्चमाक्षरे लिखल जाए। जेना- अंक, चंचल, अंडा, अन्त तथा कम्पन। मुदा हिन्दीक निकट रहल आधुनिक लेखक एहि बातकेँ नहि मानैत छथि। ओलोकनि अन्त आ कम्पनक जगहपर सेहो अंत आ कंपन लिखैत देखल जाइत छथि।
नवीन पद्धति किछु सुविधाजनक अवश्य छैक। किएक तँ एहिमे समय आ स्थानक बचत होइत छैक। मुदा कतोकबेर हस्तलेखन वा मुद्रणमे अनुस्वारक छोटसन बिन्दु स्पष्ट नहि भेलासँ अर्थक अनर्थ होइत सेहो देखल जाइत अछि। अनुस्वारक प्रयोगमे उच्चारण-दोषक सम्भावना सेहो ततबए देखल जाइत अछि। एतदर्थ कसँ लऽकऽ पवर्गधरि पञ्चमाक्षरेक प्रयोग करब उचित अछि। यसँ लऽकऽ ज्ञधरिक अक्षरक सङ्ग अनुस्वारक प्रयोग करबामे कतहु कोनो विवाद नहि देखल जाइछ।
२.ढ आ ढ़ : ढ़क उच्चारण “र् ह”जकाँ होइत अछि। अतः जतऽ “र् ह”क उच्चारण हो ओतऽ मात्र ढ़ लिखल जाए। आनठाम खालि ढ लिखल जएबाक चाही। जेना-
ढ = ढाकी, ढेकी, ढीठ, ढेउआ, ढङ्ग, ढेरी, ढाकनि, ढाठ आदि।
ढ़ = पढ़ाइ, बढ़ब, गढ़ब, मढ़ब, बुढ़बा, साँढ़, गाढ़, रीढ़, चाँढ़, सीढ़ी, पीढ़ी आदि।
उपर्युक्त शब्दसभकेँ देखलासँ ई स्पष्ट होइत अछि जे साधारणतया शब्दक शुरूमे ढ आ मध्य तथा अन्तमे ढ़ अबैत अछि। इएह नियम ड आ ड़क सन्दर्भ सेहो लागू होइत अछि।
३.व आ ब : मैथिलीमे “व”क उच्चारण ब कएल जाइत अछि, मुदा ओकरा ब रूपमे नहि लिखल जएबाक चाही। जेना- उच्चारण : बैद्यनाथ, बिद्या, नब, देबता, बिष्णु, बंश, बन्दना आदि। एहिसभक स्थानपर क्रमशः वैद्यनाथ, विद्या, नव, देवता, विष्णु, वंश, वन्दना लिखबाक चाही। सामान्यतया व उच्चारणक लेल ओ प्रयोग कएल जाइत अछि। जेना- ओकील, ओजह आदि।
४.य आ ज : कतहु-कतहु “य”क उच्चारण “ज”जकाँ करैत देखल जाइत अछि, मुदा ओकरा ज नहि लिखबाक चाही। उच्चारणमे यज्ञ, जदि, जमुना, जुग, जाबत, जोगी, जदु, जम आदि कहल जाएवला शब्दसभकेँ क्रमशः यज्ञ, यदि, यमुना, युग, याबत, योगी, यदु, यम लिखबाक चाही।
५.ए आ य : मैथिलीक वर्तनीमे ए आ य दुनू लिखल जाइत अछि।
प्राचीन वर्तनी- कएल, जाए, होएत, माए, भाए, गाए आदि।
नवीन वर्तनी- कयल, जाय, होयत, माय, भाय, गाय आदि।
सामान्यतया शब्दक शुरूमे ए मात्र अबैत अछि। जेना एहि, एना, एकर, एहन आदि। एहि शब्दसभक स्थानपर यहि, यना, यकर, यहन आदिक प्रयोग नहि करबाक चाही। यद्यपि मैथिलीभाषी थारूसहित किछु जातिमे शब्दक आरम्भोमे “ए”केँ य कहि उच्चारण कएल जाइत अछि।
ए आ “य”क प्रयोगक प्रयोगक सन्दर्भमे प्राचीने पद्धतिक अनुसरण करब उपयुक्त मानि एहि पुस्तकमे ओकरे प्रयोग कएल गेल अछि। किएक तँ दुनूक लेखनमे कोनो सहजता आ दुरूहताक बात नहि अछि। आ मैथिलीक सर्वसाधारणक उच्चारण-शैली यक अपेक्षा एसँ बेसी निकट छैक। खास कऽ कएल, हएब आदि कतिपय शब्दकेँ कैल, हैब आदि रूपमे कतहु-कतहु लिखल जाएब सेहो “ए”क प्रयोगकेँ बेसी समीचीन प्रमाणित करैत अछि।
६.हि, हु तथा एकार, ओकार : मैथिलीक प्राचीन लेखन-परम्परामे कोनो बातपर बल दैत काल शब्दक पाछाँ हि, हु लगाओल जाइत छैक। जेना- हुनकहि, अपनहु, ओकरहु, तत्कालहि, चोट्टहि, आनहु आदि। मुदा आधुनिक लेखनमे हिक स्थानपर एकार एवं हुक स्थानपर ओकारक प्रयोग करैत देखल जाइत अछि। जेना- हुनके, अपनो, तत्काले, चोट्टे, आनो आदि।
७.ष तथा ख : मैथिली भाषामे अधिकांशतः षक उच्चारण ख होइत अछि। जेना- षड्यन्त्र (खड़यन्त्र), षोडशी (खोड़शी), षट्कोण (खटकोण), वृषेश (वृखेश), सन्तोष (सन्तोख) आदि।
८.ध्वनि-लोप : निम्नलिखित अवस्थामे शब्दसँ ध्वनि-लोप भऽ जाइत अछि:
(क)क्रियान्वयी प्रत्यय अयमे य वा ए लुप्त भऽ जाइत अछि। ओहिमेसँ पहिने अक उच्चारण दीर्घ भऽ जाइत अछि। ओकर आगाँ लोप-सूचक चिह्न वा विकारी (’ / ऽ) लगाओल जाइछ। जेना-
पूर्ण रूप : पढ़ए (पढ़य) गेलाह, कए (कय) लेल, उठए (उठय) पड़तौक।
अपूर्ण रूप : पढ़’ गेलाह, क’ लेल, उठ’ पड़तौक।
पढ़ऽ गेलाह, कऽ लेल, उठऽ पड़तौक।
(ख)पूर्वकालिक कृत आय (आए) प्रत्ययमे य (ए) लुप्त भऽ जाइछ, मुदा लोप-सूचक विकारी नहि लगाओल जाइछ। जेना-
पूर्ण रूप : खाए (य) गेल, पठाय (ए) देब, नहाए (य) अएलाह।
अपूर्ण रूप : खा गेल, पठा देब, नहा अएलाह।
(ग)स्त्री प्रत्यय इक उच्चारण क्रियापद, संज्ञा, ओ विशेषण तीनूमे लुप्त भऽ जाइत अछि। जेना-
पूर्ण रूप : दोसरि मालिनि चलि गेलि।
अपूर्ण रूप : दोसर मालिन चलि गेल।
(घ)वर्तमान कृदन्तक अन्तिम त लुप्त भऽ जाइत अछि। जेना-
पूर्ण रूप : पढ़ैत अछि, बजैत अछि, गबैत अछि।
अपूर्ण रूप : पढ़ै अछि, बजै अछि, गबै अछि।
(ङ)क्रियापदक अवसान इक, उक, ऐक तथा हीकमे लुप्त भऽ जाइत अछि। जेना-
पूर्ण रूप: छियौक, छियैक, छहीक, छौक, छैक, अबितैक, होइक।
अपूर्ण रूप : छियौ, छियै, छही, छौ, छै, अबितै, होइ।
(च)क्रियापदीय प्रत्यय न्ह, हु तथा हकारक लोप भऽ जाइछ। जेना-
पूर्ण रूप : छन्हि, कहलन्हि, कहलहुँ, गेलह, नहि।
अपूर्ण रूप : छनि, कहलनि, कहलौँ, गेलऽ, नइ, नञि, नै।
९.ध्वनि स्थानान्तरण : कोनो-कोनो स्वर-ध्वनि अपना जगहसँ हटिकऽ दोसरठाम चलि जाइत अछि। खास कऽ ह्रस्व इ आ उक सम्बन्धमे ई बात लागू होइत अछि। मैथिलीकरण भऽ गेल शब्दक मध्य वा अन्तमे जँ ह्रस्व इ वा उ आबए तँ ओकर ध्वनि स्थानान्तरित भऽ एक अक्षर आगाँ आबि जाइत अछि। जेना- शनि (शइन), पानि (पाइन), दालि ( दाइल), माटि (माइट), काछु (काउछ), मासु(माउस) आदि। मुदा तत्सम शब्दसभमे ई नियम लागू नहि होइत अछि। जेना- रश्मिकेँ रइश्म आ सुधांशुकेँ सुधाउंस नहि कहल जा सकैत अछि।
१०.हलन्त(्)क प्रयोग : मैथिली भाषामे सामान्यतया हलन्त (्)क आवश्यकता नहि होइत अछि। कारण जे शब्दक अन्तमे अ उच्चारण नहि होइत अछि। मुदा संस्कृत भाषासँ जहिनाक तहिना मैथिलीमे आएल (तत्सम) शब्दसभमे हलन्त प्रयोग कएल जाइत अछि। एहि पोथीमे सामान्यतया सम्पूर्ण शब्दकेँ मैथिली भाषासम्बन्धी नियमअनुसार हलन्तविहीन राखल गेल अछि। मुदा व्याकरणसम्बन्धी प्रयोजनक लेल अत्यावश्यक स्थानपर कतहु-कतहु हलन्त देल गेल अछि। प्रस्तुत पोथीमे मथिली लेखनक प्राचीन आ नवीन दुनू शैलीक सरल आ समीचीन पक्षसभकेँ समेटिकऽ वर्ण-विन्यास कएल गेल अछि। स्थान आ समयमे बचतक सङ्गहि हस्त-लेखन तथा तकनिकी दृष्टिसँ सेहो सरल होबऽवला हिसाबसँ वर्ण-विन्यास मिलाओल गेल अछि। वर्तमान समयमे मैथिली मातृभाषीपर्यन्तकेँ आन भाषाक माध्यमसँ मैथिलीक ज्ञान लेबऽ पड़िरहल परिप्रेक्ष्यमे लेखनमे सहजता तथा एकरूपतापर ध्यान देल गेल अछि। तखन मैथिली भाषाक मूल विशेषतासभ कुण्ठित नहि होइक, ताहूदिस लेखक-मण्डल सचेत अछि। प्रसिद्ध भाषाशास्त्री डा. रामावतार यादवक कहब छनि जे सरलताक अनुसन्धानमे एहन अवस्था किन्नहु ने आबऽ देबाक चाही जे भाषाक विशेषता छाँहमे पडि जाए। हमसभ हुनक धारणाकेँ पूर्ण रूपसँ सङ्ग लऽ चलबाक प्रयास कएलहुँ अछि।
पोथीक वर्णविन्यास कक्षा ९ क पोथीसँ किछु मात्रामे भिन्न अछि। निरन्तर अध्ययन, अनुसन्धान आ विश्लेषणक कारणे ई सुधारात्मक भिन्नता आएल अछि। भविष्यमे आनहु पोथीकेँ परिमार्जित करैत मैथिली पाठ्यपुस्तकक वर्णविन्यासमे पूर्णरूपेण एकरूपता अनबाक हमरासभक प्रयत्न रहत।
कक्षा १० मैथिली लेखन तथा परिमार्जन महेन्द्र मलंगिया/ धीरेन्द्र प्रेमर्षि संयोजन- गणेशप्रसाद भट्टराई
प्रकाशक शिक्षा तथा खेलकूद मन्त्रालय, पाठ्यक्रम विकास केन्द्र,सानोठिमी, भक्तपुर
सर्वाधिकार पाठ्यक्रम विकास केन्द्र एवं जनक शिक्षा सामग्री केन्द्र, सानोठिमी, भक्तपुर।
पहिल संस्करण २०५८ बैशाख (२००२ ई.)
योगदान: शिवप्रसाद सत्याल, जगन्नाथ अवा, गोरखबहादुर सिंह, गणेशप्रसाद भट्टराई, डा. रामावतार यादव, डा. राजेन्द्र विमल, डा. रामदयाल राकेश, धर्मेन्द्र विह्वल, रूपा धीरू, नीरज कर्ण, रमेश रञ्जन
भाषा सम्पादन- नीरज कर्ण, रूपा झा
आब १.मैथिली अकादमी, पटना आऽ २.नेपालक मैथिली भाषा वैज्ञानिक लोकनि द्वारा बनाओल मानक शैलीक अध्ययनक उपरान्त निम्न बिन्दु सभपर मनन कए निर्णय करू।
ग्राह्य/अग्राह्य
1. होयबला/होबयबला/होमयबला/ हेब’बला, हेम’बलाहोयबाक/होएबाक
2. आ’/आऽ आ
3. क’ लेने/कऽ लेने/कए लेने/कय लेने/ल’/लऽ/लय/लए
4. भ’ गेल/भऽ गेल/भय गेल/भए गेल
5. कर’ गेलाह/करऽ गेलह/करए गेलाह/करय गेलाह
6. लिअ/दिअ लिय’,दिय’,लिअ’,दिय’
7. कर’ बला/करऽ बला/ करय बला करै बला/क’र’ बला
8. बला वला
9. आङ्ल आंग्ल
10. प्रायः प्रायह
11. दुःख दुख
12. चलि गेल चल गेल/चैल गेल
13. देलखिन्ह देलकिन्ह, देलखिन
14. देखलन्हि देखलनि/ देखलैन्ह
15. छथिन्ह/ छलन्हि छथिन/ छलैन/ छलनि
16. चलैत/दैत चलति/दैति
17. एखनो अखनो
18. बढ़न्हि बढन्हि
19. ओ’/ओऽ(सर्वनाम) ओ
20. ओ (संयोजक) ओ’/ओऽ
21. फाँगि/फाङ्गि फाइंग/फाइङ
22. जे जे’/जेऽ
23. ना-नुकुर ना-नुकर
24. केलन्हि/कएलन्हि/कयलन्हि
25. तखन तँ तखनतँ
26. जा’ रहल/जाय रहल/जाए रहल
27. निकलय/निकलए लागल बहराय/बहराए लागल निकल’/बहरै लागल
28. ओतय/जतय जत’/ओत’/जतए/ओतए
29. की फूड़ल जे कि फूड़ल जे
30. जे जे’/जेऽ
31. कूदि/यादि(मोन पारब) कूइद/याइद/कूद/याद
32. इहो/ओहो
33. हँसए/हँसय हँस’
34. नौ आकि दस/नौ किंवा दस/नौ वा दस
35. सासु-ससुर सास-ससुर
36. छह/सात छ/छः/सात
37. की की’/कीऽ(दीर्घीकारान्तमे वर्जित)
38. जबाब जवाब
39. करएताह/करयताह करेताह
40. दलान दिशि दलान दिश
41. गेलाह गएलाह/गयलाह
42. किछु आर किछु और
43. जाइत छल जाति छल/जैत छल
44. पहुँचि/भेटि जाइत छल पहुँच/भेट जाइत छल
45. जबान(युवा)/जवान(फौजी)
46. लय/लए क’/कऽ
47. ल’/लऽ कय/कए
48. एखन/अखने अखन/एखने
49. अहींकेँ अहीँकेँ
50. गहींर गहीँर
51. धार पार केनाइ धार पार केनाय/केनाए
52. जेकाँ जेँकाँ/जकाँ
53. तहिना तेहिना
54. एकर अकर
55. बहिनउ बहनोइ
56. बहिन बहिनि
57. बहिनि-बहिनोइ बहिन-बहनउ
58. नहि/नै
59. करबा’/करबाय/करबाए
60. त’/त ऽ तय/तए
61. भाय भै
62. भाँय
63. यावत जावत
64. माय मै
65. देन्हि/दएन्हि/दयन्हि दन्हि/दैन्हि
66. द’/द ऽ/दए
67. ओ (संयोजक) ओऽ (सर्वनाम)
68. तका’ कए तकाय तकाए
69. पैरे (on foot) पएरे
70. ताहुमे ताहूमे
71. पुत्रीक
72. बजा कय/ कए
73. बननाय
74. कोला
75. दिनुका दिनका
76. ततहिसँ
77. गरबओलन्हि गरबेलन्हि
78. बालु बालू
79. चेन्ह चिन्ह(अशुद्ध)
80. जे जे’
81. से/ के से’/के’
82. एखुनका अखनुका
83. भुमिहार भूमिहार
84. सुगर सूगर
85. झठहाक झटहाक
86. छूबि
87. करइयो/ओ करैयो
88. पुबारि पुबाइ
89. झगड़ा-झाँटी झगड़ा-झाँटि
90. पएरे-पएरे पैरे-पैरे
91. खेलएबाक खेलेबाक
92. खेलाएबाक
93. लगा’
94. होए- हो
95. बुझल बूझल
96. बूझल (संबोधन अर्थमे)
97. यैह यएह
98. तातिल
99. अयनाय- अयनाइ
100. निन्न- निन्द
101. बिनु बिन
102. जाए जाइ
103. जाइ(in different sense)-last word of sentence
104. छत पर आबि जाइ
105. ने
106. खेलाए (play) –खेलाइ
107. शिकाइत- शिकायत
108. ढप- ढ़प
109. पढ़- पढ
110. कनिए/ कनिये कनिञे
111. राकस- राकश
112. होए/ होय होइ
113. अउरदा- औरदा
114. बुझेलन्हि (different meaning- got understand)
115. बुझएलन्हि/ बुझयलन्हि (understood himself)
116. चलि- चल
117. खधाइ- खधाय
118. मोन पाड़लखिन्ह मोन पारलखिन्ह
119. कैक- कएक- कइएक
120. लग ल’ग
121. जरेनाइ
122. जरओनाइ- जरएनाइ/जरयनाइ
123. होइत
124. गड़बेलन्हि/ गड़बओलन्हि
125. चिखैत- (to test)चिखइत
126. करइयो(willing to do) करैयो
127. जेकरा- जकरा
128. तकरा- तेकरा
129. बिदेसर स्थानेमे/ बिदेसरे स्थानमे
130. करबयलहुँ/ करबएलहुँ/करबेलहुँ
131. हारिक (उच्चारण हाइरक)
132. ओजन वजन
133. आधे भाग/ आध-भागे
134. पिचा’/ पिचाय/पिचाए
135. नञ/ ने
136. बच्चा नञ (ने) पिचा जाय
137. तखन ने (नञ) कहैत अछि।
138. कतेक गोटे/ कताक गोटे
139. कमाइ- धमाइ कमाई- धमाई
140. लग ल’ग
141. खेलाइ (for playing)
142. छथिन्ह छथिन
143. होइत होइ
144. क्यो कियो
145. केश (hair)
146. केस (court-case)
147. बननाइ/ बननाय/ बननाए
148. जरेनाइ
149. कुरसी कुर्सी
150. चरचा चर्चा
151. कर्म करम
152. डुबाबय/ डुमाबय
153. एखुनका/ अखुनका
154. लय (वाक्यक अतिम शब्द)- ल’
155. कएलक केलक
156. गरमी गर्मी
157. बरदी वर्दी
158. सुना गेलाह सुना’/सुनाऽ
159. एनाइ-गेनाइ
160. तेनाने घेरलन्हि
161. नञ
162. डरो ड’रो
163. कतहु- कहीं
164. उमरिगर- उमरगर
165. भरिगर
166. धोल/धोअल धोएल
167. गप/गप्प
168. के के’
169. दरबज्जा/ दरबजा
170. ठाम
171. धरि तक
172. घूरि लौटि
173. थोरबेक
174. बड्ड
175. तोँ/ तूँ
176. तोँहि( पद्यमे ग्राह्य)
177. तोँही/तोँहि
178. करबाइए करबाइये
179. एकेटा
180. करितथि करतथि
181. पहुँचि पहुँच
182. राखलन्हि रखलन्हि
183. लगलन्हि लागलन्हि
184. सुनि (उच्चारण सुइन)
185. अछि (उच्चारण अइछ)
186. एलथि गेलथि
187. बितओने बितेने
188. करबओलन्हि/ करेलखिन्ह
189. करएलन्हि
190. आकि कि
191. पहुँचि पहुँच
192. जराय/ जराए जरा’ (आगि लगा)
193. से से’
194. हाँ मे हाँ (हाँमे हाँ विभक्त्तिमे हटा कए)
195. फेल फैल
196. फइल(spacious) फैल
197. होयतन्हि/ होएतन्हि हेतन्हि
198. हाथ मटिआयब/ हाथ मटियाबय
199. फेका फेंका
200. देखाए देखा’
201. देखाय देखा’
202. सत्तरि सत्तर
203. साहेब साहब
7.VIDEHA FOR NON RESIDENTS
7.1.Original Maithili Poem by Sh. Ramlochan Thakur translated into English by GAJENDRA THAKUR and Original Maithili Poem by Sh. Krishnamohan Jha translated into English by GAJENDRA THAKUR
7.2.THE COMET- English translation of Gajendra Thakur’s Maithili Novel Sahasrabadhani translated by Jyoti.
Ramlochan Thakur (1949- ) Senior Poet, theatre artist ,editor and critic of Maithili language. “Itihashanta” and “Deshak nam chhal son chrai”, “Apoorva”, “Mati Panik Geet”(collection of poems), “Betal Katha”(Satire), “Maithili Lok Katha (Folk Literature), “Ankhi Munane Aankhi Kholane” (Essays).
Gajendra Thakur (b. 1971) is the editor of Maithili ejournal “Videha” that can be viewed at http://www.videha.co.in/ . His poem, story, novel, research articles, epic – all in Maithili language are lying scattered and is in print in single volume by the title “KurukShetram.” He can be reached at his email: ggajendra@airtelmail.in
Original Maithili Poem by Sh. Ramlochan Thakur translated into English by GAJENDRA THAKUR
Addressed to the system/ warning-
Without any indication
Or
Any wait for time
The sleeping volcano
Could thunder anytime
The mountaineer
Anytime could lag behind
Sh. Krishnamohan Jha (1968- ), “Ekta Herayal Duniya”, collection of poems in Maithili, “Samay Ko Chirkar” collection of poems in Hindi. For Hindi poems “Kanhaiya Smriti Samman” in 1998 and “Hemant Smriti Kavita Samman” in 2003.
Gajendra Thakur (b. 1971) is the editor of Maithili ejournal “Videha” that can be viewed at http://www.videha.co.in/ . His poem, story, novel, research articles, epic – all in Maithili language are lying scattered and is in print in single volume by the title “KurukShetram.” He can be reached at his email: ggajendra@airtelmail.in
Original Maithili Poem by Sh. Krishnamohan Jha translated into English by GAJENDRA THAKUR
ONE DAY
If not today then tomorrow
If not tomorrow then on a day after tomorrow
If not on a day after tomorrow then on two days after tomorrow
Not on two days after tomorrow not even after a month…
Then after a couple of years
One day
You would return to this threshold
And time and again would tell to yourself-
Thanks! Thanks!!
English Translation of Gajendra Thakur’s( Gajendra Thakur (b. 1971) is the editor of Maithili ejournal “Videha” that can be viewed at http://www.videha.co.in/ . His poem, story, novel, research articles, epic – all in Maithili language are lying scattered and is in print in single volume by the title “KurukShetram.” He can be reached at his email: ggajendra@airtelmail.in ) Maithili Novel Sahasrabadhani by Smt. Jyoti Jha Chaudhary
Jyoti Jha Chaudhary, Date of Birth: December 30 1978,Place of Birth- Belhvar (Madhubani District), Education: Swami Vivekananda Middle School, Tisco Sakchi Girls High School, Mrs KMPM Inter College, IGNOU, ICWAI (COST ACCOUNTANCY); Residence- LONDON, UK; Father- Sh. Shubhankar Jha, Jamshedpur; Mother- Smt. Sudha Jha- Shivipatti. Jyoti received editor’s choice award from http://www.poetry.com and her poems were featured in front page of http://www.poetrysoup.com for some period.She learnt Mithila Painting under Ms. Shveta Jha, Basera Institute, Jamshedpur and Fine Arts from Toolika, Sakchi, Jamshedpur (India). She had been honorary teacher at National Association For Blind, Jamshedpur (India). Her Mithila Paintings have been displayed by Ealing Art Group at Ealing Broadway, London.
SahasraBarhani:The Comet
translated by Jyoti
Examination of all art was held in the primary schools of the village- music, drawing, drama etc. There were lots of talented people in the village who can play drums, harmonium etc. Earlier drama was played in Durga Puja only but later on it became trend of celebrating Krishnashtami, Kali Puja etc. Harsha’s Ramleela party had also performed drama for one month. Conflicts rose during that drama too. Then ramleela was played without inviting any drama company from outside every now and then. However people kept on sponsoring Ramleela by outsider. Bearing expenses of hiring the Ramleela party was termed as holding mala. People used to announce for sponsoring the drama out of excitement for a moment but later on considering enthusiasm of the drama party and interest of villagers a systematic collection of money for hiring the drama party was established. There was a craze of the Ramleela in those days and I too had dream of having my career as an artist. With consent of teachers we started practicing drama on Saturdays in the school. To solve the problem of finding source of good drama book I wrote a drama named “Daanveer Dadhichi”. I gathered the child-artists. The child-artists had names too casual to suit to the famous characters of Indian mythology. Let’s have a look- potaha, lulha, lengra, potsurka, lelha, dhahibala, kanha, anhra, totraha, bauka, bahira etc. Those names meant deaf, blind, handicapped etc. The children who were considering themselves very sophisticated and respectful weren’t interested in participation of drama. If someone pronounced dhahi in place of dahi (yogurt) in his childhood then his name was kept dhahiwala. One child got their name Potaha as he had runny nose in winter. If the second child too had caugh then he had name potsurka. One child got his name Anhara (blind) as he couldn’t see the object and hit it during moving in darkness. If any child started speaking late then he became Bauka (dumb). An innocent child got name of Lelha, ignorant to people got name of Bahira(deaf), if the child kept his hand straight after wearing new Ghari (a watch made up of the Mango leaf) in the Ghari Pabani he got the name lulha (handicapped). The stuttering child got name of Totala. His habit of seeing with cunning eyes or frightening other kids by folding eyelids could give him name of Kanha. If any child walked limpingly due to some problem in legs he got the name of langara (cripple). But if a child belonged to a rich family and his mother was quite bold then even though he had some real defect nobody could dare to tease him.
Ok, my drama ‘Danveer Dadhichi’ was to be played on next Saturday by that group of child-artists.
(continued)
VIDEHA MAITHILI SANSKRIT TUTOR
तेषाम् बिन्दुनां पुनः स्मरणं किंचित् कुर्मः।
अहम् किञ्चित् कार्यं करोमि-
अकबर मार्गः ह्रस्वः अस्ति।
नवदेहल्यां मार्गः दीर्घः अस्ति।
मम वेणी दीर्घा अस्ति।
मम उत्तरीयम् दीर्घम् अस्ति।
अहं बहु जानामि किञ्चित् वदामि।
एषः वृक्षः उन्नतः/ वामनः अस्ति।
पुरुषः उन्नतः/ वामनः अस्ति।
कः उन्नतः/ वामनः अस्ति।
इदानीम् वर्ण वाचकानाम् परिचयम् संपादयामः।
-शुकस्य वर्णः हरितः।
-शुकस्य वर्णः कः?
-पर्णस्य वर्णः कः?
-पर्णस्य वर्णः हरितः।
-पुष्पस्य वर्णः पीतः।
-सेमन्ती पुष्पस्य वर्णः पीतः।
-काकस्य वर्णः कृष्णः।
-कृष्णफलकस्य वर्णः कृष्णः।
पत्रस्य वर्णः श्वेतः।
दंतस्य वर्णः श्वेतः।
क्षीरस्य वर्णः श्वेतः।
आसन्दस्य वर्णः रक्तः।
स्वादुफलस्य वर्णः रक्तः।
अंतः रक्तम् अस्ति।
रक्तस्य वर्णः कः।
रक्तस्य वर्णः रक्तः।
वस्त्रस्य वर्णः नीलः।
भित्तः वर्णः नीलः।
आकाशस्य वर्णः नीलः।
र्ष्ट्रध्वजे त्रयः वर्णाः सन्ति।–हरितः/ श्वेतः/ कासायः वर्णः
चक्रस्य वर्णः नीलः।
कस्य कः वर्णः- केशस्य वर्णः कृष्णः। श्रीकृष्णस्य नीलः।
(वर्णमूलशब्दः पु.)
अहम् ईदृश फलम् इच्छामि।
अहं तादृश फलं न इच्छामि।
मम समीपे ईदृश घटी अस्ति।
मम समीपे तादृश घटी नास्ति।
भवत्याः समीपे कीदृश घटी अस्ति।
मम समीपे तादृश घटी नास्ति।
कस्यापि गृहे ईदृश कपिः अस्ति वा।
भवत्याः गृहस्य कपिः ईदृश/ तादृश शब्दम् करोति वा।
ओ महामर्कटः।
इदानीम् अहं वस्तु प्रदर्श्य भिन्न-भिन्न नाम वदामि।
तादृश वस्तु भवताम् गृहे अस्ति वा नास्ति वा।
इति वदन्तु-
मम गृहे तादृश पाञ्चालिका/ लेखनी अस्ति।
ईदृश कङ्कणं कस्यापि (कस्याः अपि) समीपे नास्ति।
इदानीम् एकं नूतनम् अंशं जानीमः।
सन्दीपः क्रीडाङ्गनं गच्छति। क्रीडति।
सन्दीपः क्रीडितुम् क्रीडाङ्गनः गच्छति।
बालक पठितुम् विद्यालयं गच्छति।
किमर्थम्?
खादितुम्- जानीतुम्- वक्तुम्
पीबति-पातुम्
गच्छति-गन्तुम्
आगच्छति-आगन्तुम्
उत्तिष्ठति-उत्थातुम्
उपविशति- उपवेष्टुम्
जानाति- ज्ञातुम्
करोति- कर्तुम्
श्रुणोति- श्रोतुम्
वदति- वक्तुम्
ददाति- दातुम्
पश्यति- द्रष्टुम्
इदानीम् अन्यविध अभ्यासं कुर्मः।
-बालकः विद्यालयं गच्छति।
-बालकः विद्यालयं गन्तुम् इच्छति।
-रमेशः क्रिकेट क्रीडति।
-रमेशः क्रिकेट क्रीडितुम् इच्छति।
-मुकेशः वदति।
-मुकेशः वदितुम् इच्छति।
चालयति- चालयतुम्
शन्मुखः गृहे वासम् करोति।
शन्मुखः गृहे वासम् कर्तुम् इच्छति।
वासुदेवः देहलीम् गच्छति।
धरति-धर्तुम्
गायकः गीतम् गायति।
सुभाषितम्
मातृवत् परदारेषु परद्रव्येषु लोष्टवत्
आत्मवत् सर्वभूतेषु यः पश्यति सः पण्डितः।
श्रुतस्य सुभाषितस्य अर्थः एवम् अस्ति।
सर्वदा पण्डितः उदारदृष्टया पश्यति। पण्डितः इत्युक्ते सज्जनः। सज्जनः अन्य भगिनीः। महिलाः।
कथम् पश्यति। अन्य भगिनीः सः मातरः इत्येव चिन्तयति। तथादृष्ट्या एव पश्यति। एवमेव बहुनाम् समीपे धनम् संपद् भवति। सज्जनः कया दृष्ट्या पश्यति। सः तत् धनं परेषां धनं मृत्तिकाम् इव पश्यति। तत धनं मृत्तिका समाना। इत्येव चिन्तयति। एवमेव प्राणिनः जीवन्ति। प्रपञ्चे। प्राणीनां विषये सज्जनस्य व्यवहारः कथं भवति। यदा स्वस्य विषये मृदुतया/ श्रेष्ठतया व्यवहारं करोति। तथैव सर्वप्राणिभिः सः व्यवहारं करोति। एवं पण्डितस्य दृष्टिः सर्वदा विशाला भवति। तादृशः एव पण्डितः इति उच्यते।
कथा
एकः ग्रामः- ग्रामे एकः सत्पुरुषः- सः बहु सज्जनः- सः जीवनार्थं धनस्य संग्रहं न कृतवान्। भिक्षाटनवृत्या जीवनं करोति स्म। भिक्षाटनं करोति- जीवनं करोति। धनसंग्रहं न करोति। प्रतिदिनं तपः करोति। प्रातःकाले/ मध्याह्ने/ रात्रौ/ एवं तदा तदा तपः करोति। मनसः संस्कारः भवति। तत कारणतः तस्य मनः शुद्धं सात्विकम् अस्ति। एका शक्तिः आगता- तपसः प्रभावेन् तस्य मनसः एका शक्तिः आगता। का सा शक्तिः- अनस्याः मनसि अथवा अनस्य मनसि यः भावः भवति तम् भावं सः सज्जनः ज्ञातुम् शक्नोति। सः सत्पुरुषः तपसः प्रभावेन् एव तत सर्वं ज्ञातुम् शक्नोति स्म। एकदा सः अन्यं ग्रामं गच्छति। सः ग्रामः दूरे अस्ति। मार्गे आयासः भवति। समीपे एकं कुटीरं पश्यति। तत्र गच्छति। स्वामिनं पृच्छति- कृपया किञ्चित् जलं ददातु। यजमानः आगच्छति- जलं ददाति। यदा किञ्चित् पिबति तस्य मनसि किमपि भवति। सः चिन्तयति। जलं पर्याप्तम्। गच्छामि। इति त्वराम् करोति। तदा गृहस्य स्वामी वदति- भोः। न गच्छतु। किञ्चित् क्षीरम् ददामि। क्षीरं स्वीकरोतु। परन्तु एषः सज्जनः वदति- नैव। अहं गच्छामि। परन्तु गृहस्वामी बहु आग्रहं करोति- अन्तः गच्छति-क्षीरम् आनयति। बहु आग्रह कारणतः सः सज्जनः तिष्ठति। क्षीरं गृह्णाति। सज्जनः स्वीकृतवान्। आग्रहकारणतः। परन्तु हस्तेन् किंचिदेव् क्षीरं पीतवान्। तदा एव तस्य मनसि एक विध स्पंदनं अभवत्। सः गृहस्वामिनं पृष्टवान्- भवतः गृहे धेनुः अस्ति वा। गृहस्वामी वदति- आम् अस्ति। पुनः सत्पुरुषः पृच्छति- एकवारं द्रष्टुम् इच्छामि। अस्तु। आगच्छतु। इति सत्पुरुषं गृहस्वामी नयति। सत्पुरुषः धेनुं पश्यति। धेनुः कण्डे बंधनम् अस्ति। धेनुः बहिर्गमन् मार्गम् अपि पश्यति। तदा गृहस्वामी पृच्छति। किमर्थं भवान् तथा पश्यति। तदा किमपि नास्ति- इति सत्पुरुषः वदति। तदा पुनः एषः गृहस्वामी आग्रहं करोति- वदतु-वदतु। अस्तु। इति सत्यं वदति। एषा धेनुः भवदीया धेनुः न्। कुतश्चित् चोरिता धेनु:। सत्यं वा न वा। तदा गृहस्वामिनः मुखं म्लानं भवति। सत्यं। परन्तु भवान् कथं ज्ञातवान्। तदा एषः वदति- सत्पुरुषः- भोः गृहस्वामि। भवान् क्षीरं दत्तवान्। तदा मम मनसि विकारः समुत्पन्नः। मम मनसि- अहं चोरयामि- इति भावः उत्पन्नः। तदर्थम् अहं गोष्ठं गत्वा सर्वं दृष्टवान्। परन्तु यदा चौर्यम् करणीयमेव इति महती इच्छा अभवत्। अहं गन्तुम् त्वरां कृतवान्। एवम् आहारस्य प्रभावः मनसः उपरि भवति। चोरः यदि आहारं ददाति- मनुष्यस्य अपि चौर्यबुद्धिः भवति। एवमेव एतस्मिन् संदर्भे अभवत्। अहं चिन्तितवान्। एषा धेनुः चोरिता धेनुः। तदर्थं मम मनस्य अपि चौर्यं करणीयम्- इति बुद्धिः उत्पन्ना। सत्यं वा न वा। एषा धेनुः चोरिता वा न वा। तदा गृहस्वाम स्वात्मनः दोषम् अङ्गीकरोति। सत्यम् इतः परम् अहम् एतां धेनुः मम गृहे स्थापयामि- एतस्य यजमानाय प्रत्यर्पयामि- इति वदति। प्रत्यर्पयति च।
ENGLISH संस्कृतम् मैथिली
Do you know when the examination begins? परीक्षारम्भः कदा इति ज्ञातं किम्? अहाँकेँ बुझल अछि परीक्षा कहियासँ शुरू होएत?
Yes, the time-table came just yesterday. आं, वेलापत्रिका ह्यः एव आगता। हँ, टाइम-टेबुल काल्हिये आएल।
Is there any gap between two papers? प्रश्नपत्रयोः मध्ये अवकाशः अस्ति किम्? दू परीक्षाक बीच विराम अछि की?
Only two days. केवलं दिनद्वयस्य अस्ति। मात्र दू दिनक अछि।
The examination has been postponed. परीक्षा अग्रे नीता। परीक्षाक तिथि आगाँ बढ़ि गेल अछि।
How is the preparation? सज्जता कथम् अस्ति?
तैयारी केहन अछि?
I don’t remember anything that I read. पठितं किमपि न स्मरामि भोः। हम जे पढ़ैत छी से एकोरत्ती मोन नहि रहैत अछि?
The portions of the third paper have not been completed. तृतीय-पत्रस्य पाठ्यांशः एव न समाप्तः। तेसर पत्रक पाठ्यक्रमक किछु अंश सेहो बाँकी अछि।
The admission card will be given day after tomorrow. प्रवेशपत्रं परश्वः लप्स्यते। प्रवेश-पत्र परसू देल जाएत।
What time is the examination? परीक्षासमयः कः? परीक्षाक समय की अछि?
From 8 to 10 in the morning. प्रातः अष्टतः दशवादनम्। भोरमे ८ सँ १० बजे धरि।
Which examination centre did you get? किं परीक्षा-केन्द्रं प्राप्तवती भवती? कोन परीक्षा-केन्द्र अहाँकेँ भेटल?
The centre is near my house. केन्द्रं मम गृहस्य समीपे अस्ति। केन्द्र हमर घरक लगेमे अछि।
How was the question-paper? प्रश्नपत्रं कथम् आसीत्? प्रश्नपत्र केहन रहए?
It was very easy. अतीव-सुलभम् आसीत्। बड्ड हल्लुक रहए।
It was very difficult. बहु क्लिष्टम् आसीत्। बड्ड भारी रहए।
It was alright. सामान्यम् आसीत्। सामान्य रहए।
The time was not enough. समयः अपर्याप्तः अभवत्। समय पर्याप्त नहि रहए।
There was no option among the questions. प्रश्नेषु विकल्पः एव न आसीत्। प्रश्नमे विकल्प सेहो नहि छलए।
I could not write answers of two questions. अहं प्रश्नद्वयस्य उत्तरं लेखितुं न शक्तवती। हम दू टा प्रश्नक उत्तर नहि लिखि सकलहुँ।
The practical-exam is over. प्रात्यक्षिक-परीक्षा समाप्ता। प्रायोगिक परीक्षा समाप्त भेल।
The examiner for practical-exam was a nice man. प्रात्यक्षिक-परीक्षायाः परीक्षकः उत्तमः आसीत्। प्रायोगिक परीक्षाक परीक्षक नीक लोक रहथि।
How was the viva-voce? मौखिक-परीक्षा कथम् अभवत्? मौखिक परीक्षा केहन रहल?
Not very good. सम्यक् न आसीत्। नीक नहि रहल।
When will the result be declared? फलितांशः कदा प्रकटितः भविष्यति? परिणाम कहिया धरि आएत?
There’s still one month. इतोऽपि एक मासः अस्ति। एखनो एक मास अछि।
It will be declared in the next week. अग्रिम-सप्ताहे प्रकटितः भविष्यति। अगिला सप्ताह भऽ सकैए निकलत।
How many percent marks did you get? प्रतिशतं कति अङ्काः प्राप्ताः? कतेक प्रतिशत अंक अहाँकेँ भेटल?
I got 80% marks. मम ८०% अङ्काः आगताः। हमरा ८०% अंक भेटल
He has failed in one subject. सः एकस्मिन् विषये अनुत्तीर्णः। ओऽ एक विषयमे अनुत्तीर्ण भऽ गेल।
I lost the first rank by two marks. अङ्कद्वयेन मम प्रथम-स्थानं गतम्। दू अंकसँ हम पहिल स्थानसँ वंचित रहि गेलहुँ।
His result has been withheld. तस्य फलितांशः निरुद्धः अस्ति। ओकर परिणाम रोकि लेल गेल।
She is applying for revaluation of this paper. सा एतस्य पत्रस्य पुनर्मूल्याङ्कनार्थम् आवेदनं करिष्यति। ओऽ अपन उत्तर-पत्रक फेरसँ परीक्षण लेल आवेदन देने अछि।
Two month’s holidays from now on. इतःपरं मासद्वयस्य विरामः। एखनसँ दू मासक विराम अछि।
Next year I will study well. अग्रिमवर्षे अहं सम्यक् अध्ययनं करिष्यामि। अगिला साल हम नीक जेकाँ पढ़ब।
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन। विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.com केँ मेल अटैचमेण्टक रूपमेँ .doc, .docx, .rtf वा .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।(c) 2008 सर्वाधिकार सुरक्षित। विदेहमे प्रकाशित सभटा रचना आ’ आर्काइवक सर्वाधिकार रचनाकार आ’ संग्रहकर्त्ताक लगमे छन्हि। रचनाक अनुवाद आ’ पुनः प्रकाशन किंवा आर्काइवक उपयोगक अधिकार किनबाक हेतु ggajendra@videha.co.in पर संपर्क करू। एहि साइटकेँ प्रीति झा ठाकुर, मधूलिका चौधरी आ’ रश्मि प्रिया द्वारा डिजाइन कएल गेल। सिद्धिरस्तु